title: 2003 m. rugsėjo 5 d. Komisijos Direktyva 2003/80/EB nustatanti Tarybos direktyvos 76/768/EEB VIIIa priede pateikiamą kosmetikos produktų ilgaamžiškumo simbolįtekstas svarbus EEE.

text:
Svarbus teisinis pranešimas

|

32003L0080

Oficialusis leidinys L 224 , 06/09/2003 p. 0027 - 0028

		Komisijos Direktyva 2003/80/EB2003 m. rugsėjo 5 d.nustatanti Tarybos direktyvos 76/768/EEB VIIIa priede pateikiamą kosmetikos produktų ilgaamžiškumo simbolį(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo [1] su paskutiniais pakeitimais, padarytais Europos Parlamento ir Tarybos direktyva 2003/15/EB [2],atsižvelgdama į Direktyvą 2003/15/EB, ypač į jos 1 straipsnio 11 dalį,kadangi:(1) Siekiant pagerinti vartotojams teikiamą informaciją, turėtų būti tikslesnės kosmetikos gaminių tinkamumą apibūdinančios nuorodos.(2) Kosmetikos gaminiams, kurių naudojimo trukmė daugiau nei 30 mėnesių, turėtų būti nurodytas laikotarpis po atidarymo, per kurį gaminys gali būti naudojamas visiškai nepakenkiant vartotojui.(3) Šiam tikslui įgyvendinti Tarybos direktyvos 76/768/EEB 6 straipsnio 1 dalies c punkte yra numatytas simbolis su minėto laikotarpio nuoroda (mėnesiai ir (arba) metai).(4) Šioje direktyvoje numatytos priemonės atitinka Kosmetikos gaminių nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisĮ Direktyvos 76/768/EEB VIIIa priedą turi būtį įtrauktas simbolis, pavaizduotas šios direktyvos priede.3 straipsnis1. Valstybės narės priima įstatymus ir kitus teisės aktus, kurie, įsigalioję iki 2004 m. rugsėjo 11 d., įgyvendina šią direktyvą. Jos nedelsdamos praneša Komisijai tų nuostatų tekstus ir jų bei šios direktyvos koreliacinę lentelę.Valstybės narės, priimdamos šias priemones, pateikia jose nuorodą į šią direktyvą arba tokia nuoroda pateikiama jas oficialiai skelbiant. Šios nuorodos darymo tvarką nustato valstybės narės.3 straipsnisŠi direktyva įsigalioja trečią dieną po jos paskelbimo Europos Sąjungos oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 2003 m. rugsėjo 5 d.Komisijos varduErkki LiikanenKomisijos narys[1] OL L 262, 1976 9 27, p. 169.[2] OL L 66, 2003 3 11, p. 26.--------------------------------------------------PRIEDASSimbolis, vaizduojantis atidarytą kremo indelį, kaip numatyta Tarybos direktyvos 76/768/EEB [1] 6 straipsnio 1 dalies c punkte.+++++ TIFF +++++[1] OL L 262, 1976 9 27, p. 169. Direktyva su paskutiniais pakeitimais, padarytais Direktyvos 2003/15/EB 1 straipsnio 3 dalimi.--------------------------------------------------


title: 1989 m. gruodžio 21 d. Tarybos direktyva, penktąjį kartą iš dalies keičianti Direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo

text:
Svarbus teisinis pranešimas

|

31989L0679

Oficialusis leidinys L 398 , 30/12/1989 p. 0025 - 0025 specialusis leidimas suomių kalba: skyrius 13 tomas 19 p. 0123  specialusis leidimas švedų kalba: skyrius 13 tomas 19 p. 0123

		Tarybos direktyva1989 m. gruodžio 21 d.penktąjį kartą iš dalies keičianti Direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo(89/679/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į į jos 100a straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi, siekiant suderinti su technikos pažanga techninius reikalavimus, Direktyva 76/768/EEB [4] su paskutiniais pakeitimais, padarytais Direktyva 88/667/EEB [5], nustato valstybių narių ir Komisijos glaudaus bendradarbiavimo Direktyvų dėl techninių kliūčių panaikinimo kosmetikos gaminių prekybos srityje derinimo su technikos pažanga komitete tvarką;kadangi dalyvaujant tam komitetui III–VII priedams minėta tvarka taikoma iki 1988 m. gruodžio 31 d.; kadangi tokios tvarkos taikymo laikotarpis turėtų būti pratęstas neribotam laikui,PRIĖMĖ ŠIĄ DIREKTYVĄ:1 straipsnisDirektyvos 76/768/EEB 8 straipsnio 2 dalies antroji pastraipa išbraukiama.2 straipsnisŠi direktyva skirta valstybėms narėms.Priimta Briuselyje, 1989 m. gruodžio 21 d.Tarybos varduPirmininkėE. Cresson[1] OL C 214, 1988 8 16, p. 16.[2] OL C 47, 1989 2 27, p. 81 irOL C 256, 1989 10 9, p. 68.[3] OL C 56, 1989 3 6, p. 1.[4] OL L 262, 1976 9 27, p. 169.[5] OL L 382, 1988 12 21, p. 46.--------------------------------------------------


title: 2000 m. kovo 10 d. Dvidešimt penktoji komisijos Direktyva 2000/11/EB derinanti su technikos pažanga Tarybos direktyvos 76/768/EEB dėl valstybių narių įstatymų, susijusių su kosmetikos gaminiais, suderinimo II priedątekstas svarbus EEE.

text:
Svarbus teisinis pranešimas

|

32000L0011

Oficialusis leidinys L 065 , 14/03/2000 p. 0022 - 0025

		Dvidešimt penktoji komisijos Direktyva 2000/11/EB2000 m. kovo 10 d.derinanti su technikos pažanga Tarybos direktyvos 76/768/EEB dėl valstybių narių įstatymų, susijusių su kosmetikos gaminiais, suderinimo II priedą(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo [1] su paskutiniais pakeitimais, padarytais Komisijos direktyva 2000/6/EB [2], ypač į jos 8 straipsnio 2 dalį,pasikonsultavusi su Kosmetikos gaminių ir vartotojams skirtų ne maisto produktų moksliniu komitetu,kadangi:(1) Nustatytas faktas, kad 3'- etil-5', 6', 7', 8'- tetrahidro-5', 5', 8', 8'- tetrametil-2'-acetonaftonas arba 7-acetil-6-etil-1,1,4,4-tetrametil-1,2,3,4-tetrahidro-naftalenas yra medžiaga, sukelianti neurotoksinį poveikį. Todėl kosmetikos gaminiuose ši medžiaga turėtų būti uždrausta ir įtraukta į pirmiau minėtos direktyvos II priedą.(2) Nustatytas faktas, kad aristolocho rūgštis ir jos druskos, taip pat Aristolochia spp. ir jos preparatai yra medžiagos, kurios veikia kaip stiprūs kancerogenai. Todėl kosmetikos gaminiuose šios medžiagos turėtų būti uždraustos ir įtrauktos į pirmiau minėtą II priedą.(3) Nustatytas faktas, kad 2,3,7,8-tetrachlordibenzo-p-dioksinas yra toksiška medžiaga, dažnai galinti sukelti vėžį. Todėl kosmetikos gaminiuose ši medžiaga turėtų būti uždrausta ir įtraukta į pirmiau minėtą II priedą.(4) Nustatytas faktas, kad 6-(piperidinil)-2,4-pirimidindiamin-3-oksidas (minoksidilas) ir jo druskos yra medžiagos, sukeliančios stiprų sisteminį vazodilatacinį poveikį. Be to, reikalingas specialus minoksidilo darinių mokslinis įvertinimas, siekiant nustatyti jų galimą poveikį sveikatai. Todėl kosmetikos gaminiuose minoksidilas ir jo druskos turėtų būti uždraustos ir įtrauktos į pirmiau minėtą II priedą.(5) Nustatytas faktas, kad 3,4', 5-tribromsalicilanilidas yra medžiaga, sukelianti stiprų ir ilgalaikį jautrumo šviesai poveikį. Todėl kosmetikos gaminiuose ši medžiaga turėtų būti uždrausta ir įtraukta į pirmiau minėtą II priedą.(6) Nustatytas faktas, kad Phytolacca spp. ir jos preparatai yra toksiškos medžiagos, sukeliančios neigiamą farmakologinį poveikį. Todėl kosmetikos gaminiuose šios medžiagos turėtų būti uždraustos ir įtrauktos į pirmiau minėtą II priedą.(7) Nustatytas faktas, kad 11-alfa-hidroksipregn-4-en-3,20-dionas ir jo esteriai yra medžiagos, veikiančios endokrininę sistemą kartu stipriai didindamos kraujospūdį. Todėl kosmetikos gaminiuose šios medžiagos turėtų būti uždraustos ir įtrauktos į pirmiau minėtą II priedą.(8) Nustatytas faktas, kad dažiklis C.I. 42640 yra medžiaga, sukelianti kancerogeninį poveikį. Todėl kosmetikos gaminiuose ši medžiaga turėtų būti uždrausta ir įtraukta į pirmiau minėtą II priedą.(9) Nustatytas faktas, kad steroidinės struktūros antiandrogenai yra medžiagos, trukdančios funkcionuoti androgenų veikiamiems organams. Todėl kosmetikos gaminiuose šios medžiagos turėtų būti uždraustos ir įtrauktos į pirmiau minėtą II priedą.(10) Nustatytas faktas, kad cirkonis ir jo junginiai, išskyrus hidratuotus aliuminio ir cirkonio hidroksichloridus bei jų kompleksus su glicinu, ir dažiklių, galinčių būti kosmetikos gaminiuose, cirkonio lakus, pigmentus arba druskas, yra medžiagos, sukeliančios mutageninį poveikį. Todėl kosmetikos gaminiuose šios medžiagos turėtų būti uždraustos ir įtrauktos į pirmiau minėtą II priedą.(11) Nustatytas faktas, kad tirotricinas ir jo druskos yra antibiotikai, darantys bakteriostatinį poveikį. Todėl kosmetikos gaminiuose šios medžiagos turėtų būti uždraustos. Tačiau dėl tos priežasties, kad jos jau yra įtrauktos į pirmiau minėto II priedo sąrašą ir turi nuorodos numerį 39, joms nebūtina suteikti atskirą nuorodos numerį.(12) Nustatytas faktas, kad acetonitrilas yra toksiškas tirpiklis, sukeliantis ūmų sisteminį ir galimą kancerogeninį poveikį. Todėl kosmetikos gaminiuose ši medžiaga turėtų būti uždrausta ir įtraukta į pirmiau minėtą II priedą.(13) Nustatytas faktas, kad tetrahidrozolinas ir jo druskos yra medžiagos, sukeliančios vazokonstrikcinį alfa-adrenerginį poveikį. Todėl kosmetikos gaminiuose šios medžiagos turėtų būti uždraustos ir įtrauktos į pirmiau minėtą II priedą.(14) Europos Bendrijų Teisingumo Teismas 1994 m. sausio 25 d. sprendimu (Angelopharm GmbH v Freie Hansestadt Hamburg) paskelbė negaliojančiomis Dvyliktosios Komisijos direktyvos 90/121/EEB [3], derinančios su technikos pažanga pirmiau minėtos Direktyvos 76/768/EEB II, III, IV, V ir VI priedus, 1 straipsnio nuostatas, pagal kurias 11-alfa-hidroksipregn-4-en-3,20-dionas ir jo esteriai įtraukti į pirmiau minėto II priedo medžiagų, uždraustų kosmetikos gaminiuose, sąrašą. Teismas nusprendė, kad šios medžiagos įtraukimą į pirmiau minėtą II priedą turėjo patvirtinti Kosmetikos gaminių ir vartotojams skirtų ne maisto produktų mokslinio komiteto ataskaita, tačiau toks pagrindimas nebuvo pateiktas.(15) Atsižvelgiant į šį sprendimą reikėtų daryti išvadą, kad norint kurią nors medžiagą įtraukti į pirmiau minėtą II priedą, būtina konsultuotis su Kosmetikos gaminių ir vartotojams skirtų ne maisto produktų moksliniu komitetu. Todėl šioje direktyvoje reikia imtis žingsnių išbraukti iš pirmiau minėto II priedo medžiagas, įtrauktas į jį neteisingai taikant Komisijos direktyvas, kurios tapo niekinės dėl to paties procedūrinio trūkumo, pirmiausia Komisijos direktyvą 82/147/EEB [4], Penktąją Komisijos direktyvą 84/415/EEB [5], Septintąją Komisijos direktyvą 86/179/EEB [6], Devintąją Komisijos direktyvą 87/137/EEB [7], Dešimtąją Komisijos direktyvą 88/233/EEB [8] ir Dvyliktąją Direktyvą 90/121/EEB.(16) Dėl pirmiau minėto Europos Bendrijų Teisingumo Teismo sprendimo, nuorodos, susijusios su šiomis medžiagomis, neteisingai įtrauktos į pirmiau minėtą priedą, turėtų būti oficialiai panaikintos ir prireikus iš naujo įtrauktos į sąrašą, atsižvelgiant į pateikiamą atitinkamą pirmiau minėto Mokslinio komiteto mokslinę ataskaitą.(17) Šioje direktyvoje numatytos priemonės atitinka Direktyvų dėl techninių kliūčių panaikinimo kosmetikos gaminių prekybos srityje derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyva 76/768/EEB iš dalies keičiama, kaip nurodyta šios direktyvos priede.2 straipsnisValstybės narės imasi būtinų veiksmų, užtikrinančių, kad galutiniam vartotojui tiekiamų kosmetikos gaminių sudėtyje nebūtų medžiagų, išvardytų Direktyvos 76/768/EEB II priede, kuris keičiamas, kaip apibrėžta šios direktyvos priede.3 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip 2000 m. birželio 1 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.4 straipsnisŠi direktyva įsigalioja trečią dieną po jos paskelbimo Europos Bendrijų oficialiajame leidinyje.5 straipsnisŠi direktyva skirta valstybėms narėms.Priimta Briuselyje, 2000 m. kovo 10 d.Komisijos varduErkki LiikanenKomisijos narys[1] OL L 262, 1976 9 27, p. 169.[2] OL L 56, 2000 3 1, p. 42.[3] OL L 71, 1990 3 17, p. 40.[4] OL L 63, 1982 3 6, p. 26.[5] OL L 228, 1984 8 25, p. 31.[6] OL L 138, 1986 5 24, p. 40.[7] OL L 56, 1987 2 26, p. 20.[8] OL L 105, 1988 4 26, p. 11.--------------------------------------------------PRIEDASI.1.2.3.4.5.6. Direktyvos 76/768/EEB II priedo sąraše išbraukiamas nuorodos numeris 362, apibrėžtas Direktyvoje 82/147/EEB.Direktyvos 76/768/EEB II priedo sąraše išbraukiamas nuorodos numeris 365, apibrėžtas Penktojoje direktyvoje 84/415/EEB.Direktyvos 76/768/EEB II priedo sąraše išbraukiamas nuorodos numeris 367, apibrėžtas Septintojoje direktyvoje 86/179/EEB ir iš dalies pakeistas Dešimtojoje direktyvoje 88/233/EEB.Direktyvos 76/768/EEB II priedo sąraše išbraukiamas nuorodos numeris 372, apibrėžtas Devintojoje direktyvoje 87/137/EEB.Direktyvos 76/768/EEB II priedo sąraše išbraukiami nuorodos numeriai 373 ir 374, apibrėžti Dešimtojoje direktyvoje 88/233/EEB.Direktyvos 76/768/EEB II priedo sąraše išbraukiami nuorodos numeriai 386, 390, 391, 392, 393 ir 394, apibrėžti Dvyliktojoje direktyvoje 90/121/EEB.II. Direktyvos 76/768/EEB II priedas iš dalies keičiamas taip:Įrašomi šie nuorodų numeriai:"362. 3'- etil-5, 6, 7', 8'- tetrahidro-5', 5', 8', 8'- tetrametil-2' - acetonaftonas arba 7-acetil-6-etil-1,1,4,4-tetrametil-1,2,3,4-tetrahidro-naftalenas365. Aristolocho rūgštis ir jos druskos; Aristolochia spp. ir jos preparatai367. 2,3,7,8-tetrachlordibenz-p - dioksinas372. 6-(piperidinil)- 2,4-pirimidindiamin-3-oksidas (minoksidilas) ir jo druskos373. 3,4', 5-tribromsalicilanilidas374. Fitolaka ir jos preparatai385. 11-alfa-hidroksipregn-4-en-3,20-dionas ir jo esteriai386. Dažiklis C. I. 42640390. Steroidinės struktūros antiandrogenai391. Cirkonis ir jo junginiai, išskyrus medžiagas, įtrauktas į III priedo pirmos dalies sąrašą prie nuorodos numerio 50, ir dažiklių, įtrauktų į IV priedo pirmos dalies sąrašą prie nuorodos numerio 3, cirkonio lakus, pigmentus arba druskas393. Acetonitrilas394. Tetrahidrozolinas ir jo druskos".--------------------------------------------------


title: 1983 m. balandžio 12 d. Komisijos Direktyva nustatanti išimtis Tarybos direktyvos 77/99/EEB reikalavimams, taikomiems tam tikriems produktams, kurių sudėtyje yra kitų maisto produktų ir tik maža procentinė dalis mėsos arba mėsos produktų

text:
Svarbus teisinis pranešimas

|

31983L0201

Oficialusis leidinys L 112 , 28/04/1983 p. 0028 - 0030 specialusis leidimas suomių kalba: skyrius 3 tomas 16 p. 0079  specialusis leidimas ispanų kalba: skyrius 03 tomas 27 p. 0157  specialusis leidimas švedų kalba: skyrius 3 tomas 16 p. 0079  specialusis leidimas portugalų kalba skyrius 03 tomas 27 p. 0157

		Komisijos direktyva1983 m. balandžio 12 d.nustatanti išimtis Tarybos direktyvos 77/99/EEB reikalavimams, taikomiems tam tikriems produktams, kurių sudėtyje yra kitų maisto produktų ir tik maža procentinė dalis mėsos arba mėsos produktų(83/201/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1976 m. gruodžio 21 d. Tarybos direktyvą 77/99/EEB dėl sveikatos problemų, turinčių įtakos Bendrijos vidaus prekybai mėsos produktais [1], ypač į jos 8 straipsnį,kadangi pagal Direktyvos 77/99/EEB 18 straipsnyje nustatytą tvarką gali būti priimtas sprendimas, kad kai kurios minėtos direktyvos nuostatos netaikomos tam tikriems produktams, kurių sudėtyje yra kitų maisto produktų ir tik nedidelė procentinė dalis mėsos arba mėsos produktų;kadangi šviežios mėsos arba mėsos produktų procentinę dalį produktuose, kurių sudėtyje yra kitų maisto produktų ir tik nedidelė procentinė dalis mėsos arba mėsos produktų, būtina nustatyti kaip pagaminto produkto sudėtyje esančios šviežios mėsos arba mėsos produkto santykį; kadangi paskaičiuojant šį santykį kai kuriuose produktuose, kurių sudėtyje yra kitų maisto produktų ir tik nedidelė procentinė dalis mėsos arba mėsos produktų ir kurie gaminant yra džiovinami arba prisodrinami, bei paruoštuose maistui valgiuose, galutinis produktas – tai pagal gamintojo nurodymus paruoštas vartoti produktas;kadangi, įvertinus produktų rūšį ir sudėtį, tam tikriems produktams galima taikyti išimtis;kadangi šios išimtys gali būti taikomos tik A priedo I skyriuje pateiktiems įmonių patvirtinimo reikalavimams, A priedo IV ir V skyriuose išdėstytiems patikrinimo reikalavimams ir Direktyvos 77/99/EEB 3 straipsnio 1 dalies 9 ir 10 punktuose nustatytiems reikalavimas, kurie taikomi ženklinant sveikumo ženklu ir išduodant veterinarijos sertifikatą; kadangi, nepaisant šios direktyvos nuostatų, valstybė narė privalo užtikrinti, jog produktai, kurių sudėtyje yra kitų maisto produktų ir tik nedidelė procentinė dalis mėsos arba mėsos produktų ir kurie yra skirti Bendrijos vidaus prekybai, yra iš šviežios mėsos arba mėsos produktų pagaminti sveiki produktai, tokia prasme, kaip apibrėžta Direktyvoje 77/99/EEB;kadangi produktai, kurių sudėtyje yra kitų maisto produktų ir tik maža procentinė dalis mėsos arba mėsos produktų, gaminami įmonėse, kurios gamina tik šią produktų rūšį, arba įmonėse, kurios be pirmiau minėtos produkto rūšies gamina ir mėsos produktus ir (arba) kitus maisto produktus, kurių sudėtyje nėra mėsos arba mėsos produktų; kadangi šių produktų rūšis galima paruošti tos pačios įmonės skirtingose dalyse;kadangi įmonėms, gaminančioms produktus, kurių sudėtyje yra kitų maisto produktų ir tik nedidelė procentinė dalis mėsos arba mėsos produktų ir kurie visiškai atitinka Direktyvos 77/99/EEB nuostatas, turi būti leista pasinaudoti minėtos direktyvos 8 straipsnio 1 dalies c punkte nurodytomis išimtimis;kadangi šioje direktyvoje nustatytos priemonės visiškai atitinka Veterinarijos nuolatinio komiteto nuomonę,PRIĖMĖ ŠIĄ DIREKTYVĄ :1 straipsnisŠi direktyva nustato, kurios Direktyvos 77/99/EEB nuostatos pagal minėtos direktyvos 8 straipsnį netaikomos tam tikriems produktams, kurių sudėtyje yra kitų maisto produktų ir tik nedidelė dalis mėsos arba mėsos produktų.2 straipsnisProduktai, kurių sudėtyje yra kitų maisto produktų ir tik nedidelė procentinė dalis mėsos arba mėsos produktų, – tai produktai, kurių sudėtyje yra ne daugiau negu 10 % (w/w) šviežios mėsos arba mėsos produkto, palyginus su pagal gamintojo nurodymus paruoštu vartoti galutiniu produktu.3 straipsnisTam, kad įmonės, gaminančios produktus, kurių sudėtyje yra kitų maisto produktų ir tik nedidelė procentinė dalis mėsos arba mėsos produktų, galėtų būti patvirtintos:1. Direktyvos 77/99/EEB A priedo I skyriuje nustatyti reikalavimai taikomi tik tai įmonės daliai, kurioje gaunama, saugoma, tvarkoma ir dedama į mėsos produktus ir (arba) produktus, kurių sudėtyje yra kitų maisto produktų ir tik nedidelė procentinė dalis mėsos ir mėsos produktų, šviežia mėsa arba mėsos produktai ir kurioje minėti produktai yra apdorojami ir saugomi.2. a) tais atvejais, kai produktų, kurių sudėtyje yra kitų maisto produktų ir tik nedidelė procentinė dalis mėsos arba mėsos produktų, gamintojas gamyboje naudoja galutinai apdorotus produktus, kompetentinga institucija gali nuspręsti, kad Direktyvos 77/99/EEB A priedo I skyriaus 1 punkto a papunkčio i dalyje nurodytos šaldymo patalpos nėra reikalingos;b) jeigu šviežiai mėsai ir mėsos produktams nekenkia, tą pačią patalpą galima naudoti Direktyvos 77/99/EEB A priedo I skyriaus 2 punkto a, b, c, d, e, g ir h papunkčiuose nurodytiems darbams, atliktiniems skirtingose patalpose, atlikti.a ir b punktuose nurodytos išimtys taikomos tik tai įmonės daliai, kurioje gaminami produktai, kurių sudėtyje yra kitų maisto produktų ir tik nedidelė procentinė dalis mėsos arba mėsos produktų.3. Jeigu įmonėje gaminami ir kiti maisto produktai, kurių sudėtyje nėra mėsos arba mėsos produktų, Direktyvos 77/99/EEB A priedo I skyriaus 1 punkto c, e, i, l, n ir o papunkčiuose minimos patalpos bei f, g, h ir k papunkčiuose minima įranga, būtina šios direktyvos 1 straipsnyje nurodytiems produktams gaminti, gali būti tos pačios, kaip patalpos ir įranga, būtina gaminti kitus maisto produktus, kurių sudėtyje nėra mėsos arba mėsos produktų. Tačiau Direktyvos 77/99/EEB 3 straipsnio 1 dalies 6 punkte minėta kompetentinga institucija turi galimybę patekti į šias patalpas ir prie įrangos.4. Valstybės narės pasirūpina, kad pagal šią direktyvą patvirtintų įmonių arba šių įmonių dalių veterinarinio patvirtinimo numeris prasidėtų skaičiumi 8, po kurio būtų brūkšnelis (t. y. "8-").5. Bendrijos vidaus prekyboje produktais, reglamentuojamais šia direktyva, įmonių, kurios visiškai atitinka Direktyvos 77/99/EEB reikalavimus, veterinarinio patvirtinimo numeris gali prasidėti skaičiumi 8, po kurio būtų brūkšnelis (t. y. "8-").4 straipsnisProduktams, kurių sudėtyje yra kitų maisto produktų ir tik nedidelė procentinė dalis mėsos arba mėsos produktų, taikomi Direktyvos 77/99/EEB A priedo IV skyriuje išdėstyti reikalavimai; tačiau, laikydamasi 22 punkto reikalavimų, kompetentinga institucija priima sprendimą dėl laiko, per kurį atliekama priežiūra. Tuo tikslu kompetentinga institucija atsižvelgia į laiką, per kurį šviežia mėsa arba mėsos produktai ir produktai, kurių sudėtyje yra kitų produktų ir tik nedidelė procentinė dalis mėsos arba mėsos produktų, atvežami į įmonę, joje saugomi, tvarkomi ir paruošiami, ir priežiūra taikoma tik pagal šios direktyvos reikalavimus patvirtintai įmonės daliai.Gamintoja praneša kompetentingai institucijai laiką, kurio metu šviežia mėsa arba mėsos produktai ir produktai, kurių sudėtyje yra kitų produktų ir tik nedidelė procentinė dalis mėsos arba mėsos produktų, atvežami į įmonę, joje saugomi, tvarkomi ir paruošiami.5 straipsnis1. Įmonių, gaminančių produktus, kurių sudėtyje yra maisto produktų ir tik nedidelė procentinė dalis mėsos arba mėsos produktų, produktams Direktyvos 77/99/EEB 3 straipsnio 1 dalies 10 punkte nustatyto veterinarijos sertifikato nereikia išduoti, jeigu prieš įmonės patvirtinimo numerį esantis sveikumo ženklas prasideda skaičiumi 8, po kurio yra brūkšnelis (t. y. "8-").2. Valstybės narės praneša kitoms valstybėms narėms ir Komisijai apie įmones, kurioms taikomos šio straipsnio 1 dalies nuostatos.6 straipsnisValstybės narės priima įstatymus ir kitus teisės aktus, kurie, įsigalioję iki 1984 m. sausio 1 d., įgyvendina šią direktyvą, ir nedelsdamos apie tai praneša Komisijai.7 straipsnisŠi direktyva skirta valstybėms narėms.Priimta Briuselyje, 1983 m. balandžio 12 d.Komisijos varduPoul DalsagerKomisijos narys[1] OL L 26, 1977 1 31, p. 85.--------------------------------------------------


title: 2007 m. lapkričio 29 d. Komisijos direktyva 2007/70/EB, iš dalies keičianti Europos Parlamento ir Tarybos direktyvą 98/8/EB į jos IA priedą įtraukiant veikliąją medžiagą anglies dioksidą (Tekstas svarbus EEE)

text:
30.11.2007

               LT

               Europos Sąjungos oficialusis leidinys

               L 312/26

         KOMISIJOS DIREKTYVA 2007/70/EB
   2007 m. lapkričio 29 d.
   iš dalies keičianti Europos Parlamento ir Tarybos direktyvą 98/8/EB į jos IA priedą įtraukiant veikliąją medžiagą anglies dioksidą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:

               (1)

               2003 m. lapkričio 4 d. Komisijos reglamente (EB) Nr. 2032/2003 dėl 10 metų programos, nurodytos Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje, antrojo etapo, iš dalies keičiančiame Reglamentą (EB) Nr. 1896/2000 (2), yra nustatytas veikliųjų medžiagų, kurias reikėtų įvertinti ir galbūt įtraukti į Direktyvos 98/8/EB I, IA arba IB priedą, sąrašas. Tame sąraše yra anglies dioksidas.

               (2)

               Vadovaujantis Reglamentu (EB) Nr. 2032/2003 pagal Direktyvos 98/8/EB 11 straipsnio 2 dalį buvo įvertinta, ar anglies dioksidą galima naudoti 14-to tipo produktams – rodenticidams, kaip nustatyta Direktyvos 98/8/EB V priede.

               (3)

               Prancūzija buvo paskirta valstybe nare ataskaitos rengėja ir 2006 m. gegužės 15 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 2032/2003 10 straipsnio 5 ir 7 dalyse.

               (4)

               Valstybės narės ir Komisija peržiūrėjo kompetentingos institucijos ataskaitą. Kaip numatyta Reglamento (EB) Nr. 2032/2003 11 straipsnio 4 dalyje, Biocidinių produktų nuolatinis komitetas peržiūros išvadas įtraukė į 2007 m. birželio 21 d. įvertinimo ataskaitą.

               (5)

               Vertinant anglies dioksidą neiškilo jokių neišspręstų ar susirūpinimą keliančių klausimų, kuriuos turėtų spręsti Pavojų sveikatai ir aplinkai mokslinis komitetas.

               (6)

               Remiantis įvairiais atliktais tyrimais, atrodo, kad kaip rodenticidai naudojami biocidiniai produktai, kurių sudėtyje yra anglies dioksido, ypač kai jie naudojami kaip ištirta ir išsamiai aprašyta įvertinimo ataskaitoje, turėtų būti mažai pavojingi žmonėms, gyvūnams ir aplinkai ir turėtų atitikti Direktyvos 98/8/EB 5 straipsnio reikalavimus. Todėl reikėtų anglies dioksidą įtraukti į IA priedą siekiant užtikrinti, kad visose valstybėse narėse galėtų būti išduodami, keičiami ar panaikinami biocidinių produktų, kurie naudojami kaip rodenticidai ir kurių sudėtyje yra anglies dioksido, autorizacijos arba registracijos liudijimai, kaip numatyta Direktyvos 98/8/EB 16 straipsnio 3 dalyje.

               (7)

               Svarbu, kad šios direktyvos nuostatos būtų pradėtos taikyti vienu metu visose valstybėse narėse, siekiant užtikrinti, kad būtų sudarytos vienodos rinkos sąlygos biocidiniams produktams, kurių sudėtyje yra veikliosios medžiagos anglies dioksido, ir apskritai siekiant palengvinti tinkamą biocidinių produktų rinkos veikimą.

               (8)

               Veiklioji medžiaga turėtų būti įtraukiama į IA priedą praėjus tinkamam laikotarpiui, per kurį valstybės narės ir suinteresuotosios šalys galėtų pasirengti laikytis naujų dėl įtraukimo atsiradusių reikalavimų ir kuris leistų dokumentus parengusiems pareiškėjams pasinaudoti visu 10 metų duomenų apsaugos laikotarpiu, kuris pagal Direktyvos 98/8/EB 12 straipsnio 1 dalies c punkto ii papunktį prasideda nuo įtraukimo dienos.

               (9)

               Po įtraukimo valstybėms narėms reikėtų suteikti tinkamą laikotarpį Direktyvos 98/8/EB 16 straipsnio 3 dalies nuostatoms įgyvendinti, ypač išduoti, keisti ar panaikinti biocidinių produktų, kurių sudėtyje yra anglies dioksido, naudojimo 14-to tipo produktams autorizacijos arba registracijos liudijimus, siekiant užtikrinti jų atitiktį Direktyvai 98/8/EB.

               (10)

               Todėl Direktyva 98/8/EB turėtų būti atitinkamai iš dalies pakeista.

               (11)

               Šiame sprendime numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB IA priedas iš dalies keičiamas kaip nurodyta šios direktyvos priede.
   2 straipsnis
   Perkėlimas į nacionalinę teisę
   1.   Valstybės narės ne vėliau kaip iki 2008 m. spalio 31 d. priima ir paskelbia įstatymus ir kitus teisės aktus, kurie įgyvendina šią direktyvą. Jos nedelsdamos pateikia Komisijai tų nuostatų tekstus ir tų nuostatų bei šios direktyvos atitikmenų lentelę.
   Tas nuostatas jos taiko nuo 2009 m. lapkričio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodų darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2007 m. lapkričio 29 d.

            Komisijos vardu

         Stavros DIMAS

            Komisijos narys

      (1)  OL L 123, 1998 4 24, p. 1. Direktyva su paskutiniais pakeitimais, padarytais Direktyva 2007/47/EB (OL L 247, 2007 9 21, p. 21).

      (2)  OL L 307, 2003 11 24, p. 1. Reglamentas su paskutiniais pakeitimais, padarytais Reglamentu (EB) Nr. 1849/2006 (OL L 355, 2006 12 15, p. 63).

      PRIEDAS
      Į Direktyvos 98/8/EB IA priedą įrašoma ši lentelė su įrašu „Nr. 1“

                     „Nr.

                     Bendrinis pavadinimas

                     IUPAC pavadinimas
                     Identifikacijos numeriai

                     Minimali veikliosios medžiagos koncentracija į rinką pateikiamame biocidiniame produkte

                     Įtraukimo data

                     Atitikties 16 straipsnio 3 dalies nuostatoms terminas
                     (išskyrus produktus, kuriuose yra daugiau negu viena veiklioji medžiaga; tokiems produktams atitikties 16 straipsnio 3 dalies nuostatoms terminas yra data, nurodyta paskutiniame sprendime dėl jame esančių veikliųjų medžiagų įtraukimo)

                     Įtraukimo galiojimo pabaiga

                     Produkto tipas

                     Specialiosios nuostatos

                     1

                     Anglies dioksidas

                     Anglies dioksidas
                     EB Nr.: 204-696-9
                     CAS Nr. 124-38-9

                     990  ml/l

                     2009 m. lapkričio 1 d.

                     2011 m. spalio 31 d.

                     2019 m. spalio 31 d.

                     14

                     Naudoti tik naudojimui paruoštose dujų talpose, veikiančiose kartu su spąstų įrenginiu.

                        Pastaba. Vertinimo ataskaitos turinys ir išvados, reikalingi VI priedo bendriesiems principams įgyvendinti, pateikiami Komisijos tinklavietėje http://ec.europa.eu/comm/environment/biocides/index.htm“


title: 2006 m. gegužės 29 d.  Komisijos direktyva 2006/50/EB, iš dalies keičianti Europos Parlamento ir Tarybos direktyvos 98/8/EB dėl biocidinių produktų pateikimo į rinką IVA, IVB priedus   (Tekstas svarbus EEE)

text:
30.5.2006

               LT

               Europos Sąjungos oficialusis leidinys

               L 142/6

         KOMISIJOS DIREKTYVA 2006/50/EB
   2006 m. gegužės 29 d.
   iš dalies keičianti Europos Parlamento ir Tarybos direktyvos 98/8/EB dėl biocidinių produktų pateikimo į rinką IVA, IVB priedus
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jo 29 straipsnį,
   kadangi:

               (1)

               Direktyvos 98/8/EB IVA ir IVB prieduose nustatomi dokumentų, kuriuos turi pateikti pareiškėjai, dėl veikliosios medžiagos, sudarytos iš mikroorganizmų, įskaitant virusus ir grybus, įtraukimo į šios direktyvos I ir IA priedus ir biocidinių produktų, kurių pagrindas tokių mikroorganizmų, įskaitant virusus ir grybus, preparatai, leidimų reikalavimai.

               (2)

               Direktyvos 98/8/EB IVA ir IVB priedus būtina suderinti su technine pažanga bei susijusiais teisės aktų pasikeitimais, ypač 1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (2) bei 2001 m. kovo 12 d. Europos Parlamento ir Tarybos direktyva 2001/18/EB dėl genetiškai modifikuotų organizmų apgalvoto išleidimo į aplinką (3), siekiant suteikti geresnį pagrindą mikroorganizmų ir biocidinių produktų, kuriuose jų yra, pavojui vertinti. Be to, mikrobiologijos ir biotechnologijos srityje pasiekta mokslinių ir techninių laimėjimų. Panašių duomenų pateikimo reikalavimų nustatymas pagal Direktyvą 98/8/EB ir Direktyvą 91/414/EEB palengvins pareiškėjų darbą pateikiant dokumentus pagal abi teisines sistemas ir valstybių narių valdžios institucijų darbą tuos dokumentus vertinant. Todėl reikėtų atnaujinti mikroorganizmams, įskaitant virusus ir grybus, taikomus Direktyvos 98/8/EB reikalavimus ir kiek įmanoma suderinti juos su Direktyvos 91/414/EEB reikalavimais.

               (3)

               Šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB IVA ir IVB priedai pakeičiami šios direktyvos priede nurodytu tekstu.
   2 straipsnis
   1.   Valstybės narės priima įstatymus ir kitus teisės aktus, kurie, įsigalioję ne vėliau kaip iki 2008 m. sausio 1 d., įgyvendina šią direktyvą. Jos nedelsdamos pateikia Komisijai tų nuostatų tekstą ir koreliacijos tarp tų nuostatų ir šios direktyvos lentelę.
   Valstybės narės, priimdamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2006 m. gegužės 29 d.

            Komisijos vardu

         Stavros DIMAS

            Komisijos narys

      (1)  OL L 123, 1998 4 24, p. 1. Direktyva su pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).

      (2)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2006/39/EB (OL L 104, 2006 4 13, p. 30).

      (3)  OL L 106, 2001 4 17, p. 1. Direktyva su paskutiniais pakeitimais, padarytais Reglamentu (EB) Nr. 1830/2003 (OL L 268, 2003 10 18, p. 24).
   PRIEDAS
   „
         IVA PRIEDAS
         DUOMENYS APIE VEIKLIĄSIAS MEDŽIAGAS
         MIKROORGANIZMAI, ĮSKAITANT GRYBUS IR VIRUSUS

                     1.

                     Šiame priede sąvoka „mikroorganizmai“ taip pat apima ir virusus bei grybus. Reikalaujama, kad veikliųjų mikroorganizmų dokumentuose būtų pateikti bent jau tie duomenys, kurie išvardyti toliau pateiktuose „Dokumentų reikalavimuose“. Apie mikroorganizmus, dėl kurių įtraukimo į I arba IA priedą pateikiama paraiška, turi būti pateiktos visos atitinkamos žinios ir informacija iš literatūros. Su mikroorganizmo identifikavimu ir charakterizavimu susijusi informacija, įskaitant veikimo būdą, yra ypač svarbi ir turi būti nurodyta I–IV skirsniuose, be to ja remiamasi vertinant galimą poveikį žmonių sveikatai ir poveikį aplinkai.

                     2.

                     Jei dėl mikroorganizmo pobūdžio tokia informacija nėra būtina, taikoma 8 straipsnio 5 dalis.

                     3.

                     Pagal 11 straipsnio 1 dalį dokumentai rengiami apie mikroorganizmo kamieną, jei nėra pateikiama informacijos, kuri rodytų, kad pagal visas charakteristikas rūšys yra pakankamai vienodos, arba pareiškėjas pateikia kitų duomenų pagal 8 straipsnio 5 dalį.

                     4.

                     Jei mikroorganizmas buvo genetiškai modifikuotas, kaip nurodyta Direktyvos 2001/18/EB 2 straipsnio 2 dalyje, taip pat turi būti pateikta su pavojaus gamtai vertinimu susijusių duomenų įvertinimo kopija, kaip nurodyta tos direktyvos 4 straipsnio 2 dalyje.

                     5.

                     Jeigu žinoma, kad biocidinis produktas veikia iš dalies arba visiškai dėl toksino (metabolito) poveikio, arba tikėtina, kad dideli toksinų (metabolitų) likučiai nesusiję su veikliojo mikroorganizmo poveikiu, toksino (metabolito) dokumentai turi būti pateikiami laikantis IIA priedo ir, jei reikia, IIIA priedo atitinkamų dalių reikalavimų.

               Duomenų reikalavimai

            SKIRSNIAI:

                     I.

                     Mikroorganizmo tapatumas

                     II.

                     Biologinės mikroorganizmo savybės

                     III.

                     Kita informacija apie mikroorganizmą

                     IV.

                     Analizės metodai

                     V.

                     Poveikis žmonių sveikatai

                     VI.

                     Likučiai apdorotose medžiagose, maisto produktuose, pašaruose ir ant jų

                     VII.

                     Išlikimas ir elgesys aplinkoje

                     VIII.

                     Poveikis atsitiktinai paveiktiems organizmams

                     IX.

                     Klasifikavimas ir ženklinimas etiketėmis

                     X.

                     I–IX skirsnių apibendrinimas ir įvertinimas, įskaitant pavojaus įvertinimą ir rekomendacijas.

               Toliau pateikti duomenys turės pagrįsti pirmiau pateiktą informaciją.
         I.   MIKROORGANIZMO TAPATUMAS
         1.1.   Pareiškėjas
         1.2.   Gamintojas
         1.3.   Pavadinimas, rūšies aprašymas ir kamieno charakterizavimas
         1.3.1.   Bendras mikroorganizmo pavadinimas (įskaitant alternatyvius bei panaikintus pavadinimus)
         1.3.2.   Taksonominis pavadinimas ir padermė, nurodant, ar tai yra kolekcinis kamienas, mutantinė padermė ar genetiškai modifikuotas organizmas GMO; virusams – agento (medžiagos) taksonominė klasifikacija, serotipas, padermė ar mutantas
         1.3.3.   Kolekcijos ar kultūros identifikacinis numeris, jei kultūra yra deponentinė
         1.3.4.   Metodai, procedūros ir kriterijai, naudojami mikroorganizmui nustatyti ir (pvz., morfologija, biochemija, serologija, kt.)
         1.4.   Preparatinės formos produktams gaminti naudotos medžiagos specifikacija
         1.4.1.   Mikroorganizmo sudėtis
         1.4.2.   Priemaišų ir priedų, esančių mikroorganizmuose, tapatumas ir jų koncentracijos
         1.4.3.   Partijų analizė
         II.   MIKROORGANIZMO BIOLOGINĖS SAVYBĖS
         2.1.   Mikroorganizmo ir jo naudojimo istorija. Natūrali kilmė ir geografinis pasiskirstymas
         2.1.1.   Istorinės prielaidos
         2.1.2.   Kilmė ir natūralus atsiradimas
         2.2.   Informacija apie tikslinį (-ius) organizmą (-us)
         2.2.1.   Tikslinio (-ių) organizmo (-ų) aprašymas
         2.2.2.   Veikimo būdas
         2.3.   Šeimininko specifiškumo sritis ir poveikis rūšims, išskyrus tikslinį organizmą
         2.4.   Mikroorganizmo vystymosi stadijos (gyvenimo ciklas)
         2.5.   Užkrečiamumas, gebėjimas pasklisti ir kolonijų sudarymas
         2.6.   Giminingumas žinomiems augalų, gyvūnų ar žmonių patogenams
         2.7.   Genetinis stabilumas ir jam įtaką darantys veiksniai
         2.8.   Informacija apie metabolitų (ypač toksinų) gamybą
         2.9.   Antibiotikai ir kitos antimikrobinės medžiagos
         2.10.   Atsparumas aplinkos veiksniams
         2.11.   Poveikis medžiagoms, cheminėms medžiagoms ir produktams
         III.   KITA INFORMACIJA APIE MIKROORGANIZMĄ
         3.1.   Funkcija
         3.2.   Numatoma naudojimo sritis
         3.3.   Produkto tipas ir naudotojų grupė, kuriai mikroorganizmas turėtų būti įrašytas į I, IA ir IB priedus
         3.4.   Gamybos būdas ir kokybės kontrolė
         3.5.   Informacija apie tikslinio (-ių) organizmo (-ų) atsparumo išsivystymą arba galimą jo atsiradimą
         3.6.   Būdai užkirsti kelią mikroorganizmo motininio kamieno virulentiškumo praradimui
         3.7.   Rekomenduojami būdai ir saugos priemonės naudojant, saugant, pervežant arba gaisro atveju
         3.8.   Sunaikinimo ar nukenksminimo tvarka
         3.9.   Priemonės nelaimingų atsitikimų atveju
         3.10.   Atliekų tvarkymo tvarka
         3.11.   Naudotinas veikliųjų mikroorganizmų priežiūros planas, įskaitant tvarkymą, saugojimą, vežimą ir naudojimą
         IV.   ANALIZĖS METODAI
         4.1.   Pagaminto mikroorganizmo analizės metodai
         4.2.   Būdai, kaip nustatyti ir įvertinti likučius (gyvybingus arba negyvybingus)
         V.   POVEIKIS ŽMONIŲ SVEIKATAI
         I   PAKOPA
         5.1.   Pagrindinė informacija
         5.1.1.   Medicininiai duomenys
         5.1.2.   Medicininiai reikalavimai gamyklos gamintojos darbuotojams
         5.1.3.   Jautrumo (alergiškumo) stebėjimai
         5.1.4.   Tiesioginiai stebėjimai, pvz., klinikiniai atvejai
         5.2.   Pagrindiniai tyrimai
         5.2.1.   Jautrumas
         5.2.2.   Ūmus toksiškumas, patogeniškumas ir užkrečiamumas
         5.2.2.1.   Ūmus oralinis toksiškumas, patogeniškumas ir užkrečiamumas
         5.2.2.2.   Ūmus inhaliacinis toksiškumas, patogeniškumas ir užkrečiamumas
         5.2.2.3.   Viena intraperitoninė (poodinė) dozė
         5.2.3.   Genotoksiškumo tyrimas in vitro

         5.2.4.   Ląstelių kultūrų tyrimas
         5.2.5.   Informacija apie trumpalaikį toksiškumą ir patogeniškumą
         5.2.5.1.   Poveikis sveikatai po pasikartojančio inhaliacinio sąlyčio
         5.2.6.   Rekomenduojamas gydymas: pirmosios pagalbos priemonės, medicininis gydymas
         5.2.7.   Bet koks patogeniškumas ir infekciškumas žmonėms, gyvūnams ir kitiems žinduoliams imunosupresijos sąlygomis
         I   PAKOPOS PABAIGA
         II   PAKOPA
         5.3.   Specifiniai toksiškumo, patogeniškumo ir užkrečiamumo tyrimai
         5.4.   Genotoksiškumas – somatinių ląstelių tyrimai in vivo

         5.5.   Genotoksiškumas – gemalinių ląstelių tyrimai in vivo

         II   PAKOPOS PABAIGA
         5.6.   Duomenų apie toksiškumą, patogeniškumą ir užkrečiamumą žinduoliams apibendrinimas ir bendras įvertinimas
         VI.   LIKUČIAI APDOROTOSE MEDŽIAGOSE, MAISTO PRODUKTUOSE, PAŠARUOSE IR ANT JŲ
         6.1.   Atsparumas ir dauginimosi apdorojamose medžiagose, pašaruose bei maisto produktuose tikimybė
         6.2.   Kita reikiama informacija
         6.2.1.   Negyvybingi likučiai
         6.2.2.   Gyvybingi likučiai
         6.3.   Duomenų apie likučius apdorotose medžiagose, maisto produktuose, pašaruose ir ant jų apibendrinimas ir įvertinimas
         VII.   IŠLIKIMAS IR ELGESYS APLINKOJE
         7.1.   Atsparumas ir dauginimasis
         7.1.1.   Dirvožemis
         7.1.2.   Vanduo
         7.1.3.   Oras
         7.2.   Mobilumas
         7.3.   Duomenų apie išlikimą ir elgesį aplinkoje apibendrinimas ir įvertinimas
         VIII.   POVEIKIS ATSITIKTINAI PAVEIKTIEMS ORGANIZMAMS
         8.1.   Poveikis paukščiams
         8.2.   Poveikis vandens organizmams
         8.2.1.   Poveikis žuvims
         8.2.2.   Poveikis gėlavandeniams bestuburiams gyvūnams
         8.2.3.   Poveikis dumblių augimui
         8.2.4.   Poveikis kitiems augalams, išskyrus dumblius
         8.3.   Poveikis bitėms
         8.4.   Poveikis kitiems nariuotakojams, išskyrus bites
         8.5.   Poveikis sliekams
         8.6.   Poveikis dirvos mikroorganizmams
         8.7.   Papildomi tyrimai
         8.7.1.   Sausumos augalai
         8.7.2.   Žinduoliai
         8.7.3.   Kitos atitinkamos rūšys ir procesai
         8.8.   Duomenų apie poveikį atsitiktinai paveiktiems organizmams apibendrinimas ir įvertinimas
         IX.   KLASIFIKAVIMAS IR ŽENKLINIMAS ETIKETĖMIS
         Prie dokumentų pateikiami pagrįsti pasiūlymai dėl veikliosios medžiagos, kurioje yra mikroorganizmų, priskyrimo vienai iš 2000 m. rugsėjo 18 d. Europos Parlamento ir Tarybos direktyvos 2000/54/EB dėl darbuotojų apsaugos nuo rizikos, susijusios su biologinių veiksnių poveikiu darbe (1), 2 straipsnyje nurodytų rizikos grupių kartu su nuorodomis dėl būtinybės ženklinti produktus biologinio pavojaus ženklu, kaip nurodyta šios direktyvos II priede.
         X.   I–IX SKIRSNIŲ APIBENDRINIMAS IR VERTINIMAS, ĮSKAITANT PAVOJAUS ĮVERTINIMO IŠVADAS IR REKOMENDACIJAS.

         IVB PRIEDAS
         DUOMENYS APIE BIOCIDINIUS PRODUKTUS
         MIKROORGANIZMAI, ĮSKAITANT GRYBUS IR VIRUSUS

                     1.

                     Šiame priede sąvoka „mikroorganizmai“ taip pat apima ir virusus bei grybus. Šiame priede nustatomi reikalavimai duomenims dėl leidimų biocidiniams produktams, kurių pagrindas – mikroorganizmų preparatai. Apie visus naudojamus biocidinius produktus, kurių pagrindas mikroorganizmų turintys preparatai, pateikiamos visos turimos žinios ir literatūroje išdėstyta informacija. Su visų biocidinio produkto sudėtinių dalių identifikavimu ir charakterizavimu susijusi informacija yra ypač svarbi ir turi būti nurodyta I–IV skirsniuose, kuriuose apibrėžiamas galimo poveikio žmonių sveikatai ir poveikio aplinkai įvertinimo pagrindas.

                     2.

                     Jei dėl biocidinio produkto pobūdžio tokia informacija nėra būtina, taikoma 8 straipsnio 5 dalis.

                     3.

                     Informacija gali būti gauta iš esamų duomenų, kai yra pateikiamas kompetentingoms institucijoms priimtinas pagrindimas. Visų pirma Direktyvos 67/548/EEB ir 1999 m. gegužės 31 d. Europos Parlamento ir Tarybos direktyvos 1999/45/EB dėl pavojingų preparatų klasifikavimą, pakavimą ir ženklinimą reglamentuojančių valstybių narių įstatymų ir kitų teisės aktų nuostatų derinimo (2) nuostatos taikomos kai tik įmanoma, siekiant sumažinti bandymų su gyvūnais skaičių.

                     4.

                     Atlikus bandymą, turi būti pateiktas išsamus naudotos medžiagos ir jos priemaišų aprašymas (specifikacija), laikantis II skirsnio nuostatų. Jei reikia, bus reikalaujama pateikti IIB ir IIIB prieduose nurodytus duomenis, susijusius su visomis biocidinio produkto toksikologiškai (ekotoksikologiškai) svarbiomis cheminėmis sudėtinėmis dalimis, ypač jei sudėtinės dalys yra svarbiosios medžiagos, kaip nurodyta 2 straipsnio 1 dalies e punkte.

                     5.

                     Tais atvejais, kai susiduriama su nauju preparatu, galėtų būti priimtinos ekstrapoliacijos pagal IVA priedą, jeigu yra vertinami visi galimi sudėtinių dalių poveikiai, ypač patogeniškumo ir užkrečiamumo.

               Duomenų reikalavimai

            SKIRSNIAI:

                     I.

                     Biocidinio produkto tapatumas

                     II.

                     Biocidinio produkto fizinės, cheminės ir techninės savybės

                     III.

                     Naudojimo duomenys

                     IV.

                     Kiti biocidinio produkto duomenys

                     V.

                     Analizės metodai

                     VI.

                     Efektyvumo duomenys

                     VII.

                     Poveikis žmonių sveikatai

                     VIII.

                     Likučiai apdorotose medžiagose, maisto produktuose, pašaruose ir ant jų

                     IX.

                     Išlikimas ir elgesys aplinkoje.

                     X.

                     Poveikis atsitiktinai paveiktiems organizmams

                     XI.

                     Biocidinio produkto klasifikavimas, pakavimas ir ženklinimas etiketėmis

                     XII.

                     I–XI skirsnių apibendrinimas ir įvertinimas, įskaitant pavojaus įvertinimą ir rekomendacijas.

               Toliau pateikti duomenys turės pagrįsti pirmiau pateiktą informaciją.
         I.   BIOCIDINIO PRODUKTO TAPATUMAS
         1.1.   Pareiškėjas
         1.2.   Biocidinio produkto ir mikroorganizmo (-ų) gamintojas
         1.3.   Prekinis ar siūlomas prekinis produkto pavadinimas, gamintojo suteiktas biocidinio produkto kodas
         1.4.   Išsami kiekybinė ir kokybinė informacija apie biocidinio produkto sudėtį
         1.5.   Biocidinio produkto fizinė būklė ir pobūdis
         1.6.   Funkcija
         II.   BIOCIDINIO PRODUKTO FIZINĖS, CHEMINĖS IR TECHNINĖS SAVYBĖS
         2.1.   Išvaizda (spalva ir kvapas)
         2.2.   Stabilumas laikant ir tinkamumo terminas
         2.2.1.   Šviesos, temperatūros, drėgmės poveikis biocidinio produkto techninėms charakteristikoms
         2.2.2.   Kiti stabilumą veikiantys veiksniai
         2.3.   Savybė sprogti ir oksidacijos savybės
         2.4.   Pliūpsnio temperatūra ir kita informacija apie degumą ar savaiminį užsiliepsnojimą
         2.5.   Rūgštingumas, šarmingumas ir pH vertė
         2.6.   Klampumas ir paviršiaus įtemptis
         2.7.   Biocidinio produkto techninės charakteristikos
         2.7.1.   Drėkstamumas
         2.7.2.   Putojimas
         2.7.3.   Suspenduojamumas ir suspensijos stabilumas
         2.7.4.   Sauso sieto bandymas ir šlapio sieto bandymas
         2.7.5.   Dalelių dydžio pasiskirstymas (dulkantys ir šlampantys milteliai, granulės), dulkių/dalelių (granulių) turinys, dilimas ir purumas
         2.7.6.   Emulguojamumas, pakartotinis emulguojamumas ir emulsijos stabilumas
         2.7.7.   Takumo, pylimo ir dulkėjimo galimybė
         2.8.   Fizinis, cheminis ir biologinis suderinamumas su kitais produktais, įskaitant biocidinius produktus, su kuriais jį naudojant turi būti suteiktas leidimas arba toks naudojimas turi būti įregistruotas
         2.8.1.   Fizinis suderinamumas
         2.8.2.   Cheminis suderinamumas
         2.8.3.   Biologinis suderinamumas
         2.9.   Duomenų apie biocidinio produkto fizines, chemines ir technines savybes apibendrinimas ir įvertinimas
         III.   DUOMENYS APIE NAUDOJIMĄ
         3.1.   Numatoma naudojimo sritis
         3.2.   Veikimo būdas
         3.3.   Informacija apie numatytą naudojimą
         3.4.   Naudotinas kiekis
         3.5.   Mikroorganizmo kiekis naudojamos medžiagos sudėtyje (pvz., įrenginiuose arba jauke)
         3.6.   Naudojimo būdas
         3.7.   Naudojimų skaičius ir laikas bei apsaugojimo trukmė
         3.8.   Būtini laukimo laikotarpiai arba kitos saugos priemonės, siekiant išvengti neigiamo poveikio žmonių ir gyvūnų sveikatai bei aplinkai
         3.9.   Siūlomos naudojimo instrukcijos
         3.10.   Naudotojų kategorija
         3.11.   Informacija apie galimą atsparumo išsivystymą
         3.12.   Apdorojimo biocidiniu produktu poveikis medžiagoms ar produktams
         IV.   KITI BIOCIDINIO PRODUKTO DUOMENYS
         4.1.   Pakuotė ir biocidinio produkto suderinamumas su siūlomomis pakuotės medžiagomis
         4.2.   Naudojamų įrenginių valymo tvarka
         4.3.   Karencijos laikotarpiai ar kitos atsargumo priemonės žmonėms, gyvuliams ir aplinkai apsaugoti
         4.4.   Rekomenduojami būdai ir apsaugos priemonės naudojant, saugant, pervežant arba gaisro atveju
         4.5.   Priemonės nelaimingų atsitikimų atveju
         4.6.   Biocidinio produkto ir jo pakuotės kenksmingumo sunaikinimo ar pašalinimo tvarka
         4.6.1.   Kontroliuojamas deginimas
         4.6.2.   Kiti
         4.7.   Naudotinas veikliojo mikroorganizmo ir kito (-ų) mikroorganizmo (-ų), kurio (-ų) yra biocidiniame produkte, priežiūros planas, įskaitant tvarkymą, saugojimą, vežimą ir naudojimą
         V.   ANALIZĖS METODAI
         5.1.   Biocidinio produkto analizės metodai
         5.2.   Likučių nustatymo ir įvertinimo metodai
         VI.   EFEKTYVUMO DUOMENYS
         VII.   POVEIKIS ŽMONIŲ SVEIKATAI
         7.1.   Pagrindiniai ūmaus toksiškumo tyrimai
         7.1.1.   Ūmus oralinis toksiškumas
         7.1.2.   Ūmus inhaliacinis toksiškumas
         7.1.3.   Ūmus poodinis toksiškumas
         7.2.   Papildomi ūmaus toksiškumo tyrimai
         7.2.1.   Odos dirginimas
         7.2.2.   Akių dirginimas
         7.2.3.   Odos jautrinimas (sensibilizacija)
         7.3.   Duomenys apie sąlytį
         7.4.   Turimi toksikologiniai duomenys, susiję su neveikliosiomis medžiagomis
         7.5.   Papildomi biocidiniių produktų suderinimo tyrimai
         7.6.   Duomenų apie poveikį žmonių sveikatai apibendrinimas ir įvertinimas
         VIII.   LIKUČIAI APDOROTOSE MEDŽIAGOSE, MAISTO PRODUKTUOSE, PAŠARUOSE IR ANT JŲ
         IX.   IŠLIKIMAS IR ELGESYS APLINKOJE
         X.   POVEIKIS ATSITIKTINAI PAVEIKTIEMS ORGANIZMAMS
         10.1.   Poveikis paukščiams
         10.2.   Poveikis vandens organizmams
         10.3.   Poveikis bitėms
         10.4.   Poveikis kitiems nariuotakojams, išskyrus bites
         10.5.   Poveikis sliekams
         10.6.   Poveikis dirvos mikroorganizmams
         10.7.   Papildomi tyrimai, susiję su papildomomis rūšimis, arba tokie aukštesnės pakopos tyrimai kaip atrinktų atsitiktinai paveiktų organizmų tyrimai
         10.7.1.   Sausumos augalai
         10.7.2.   Žinduoliai
         10.7.3.   Kitos atitinkamos rūšys ir procesai
         10.8.   Duomenų apie poveikį atsitiktinai paveiktiems organizmams apibendrinimas ir įvertinimas
         XI.   BIOCIDINIO PRODUKTO KLASIFIKAVIMAS, PAKAVIMAS IR ŽENKLINIMAS ETIKETĖMIS
         Kaip nustatyta 20 straipsnyje, turi būti pateikti pasiūlymai, įskaitant patvirtinimą, kad siūlomas biocidinio produkto klasifikavimas ir ženklinimas etiketėmis atliekamas pagal Direktyvos 67/548/EEB ir Direktyvos 1999/45/EB nuostatas. Klasifikacija apima pavojaus kategorijos (-jų) apibūdinimą ir visų pavojingų savybių rizikos frazių nustatymą. Remiantis šia klasifikacija, turėtų būti pateiktas pasiūlymas ženklinimui, įskaitant pavojingumo simbolį (-ius), pavojaus nuorodas, rizikos ir saugos frazes. Klasifikuojama ir ženklinama atsižvelgiant į biocidiniame produkte esančias chemines medžiagas. Jei reikia, kompetentingai valstybės narės institucijai pateikiami siūlomos pakuotės pavyzdžiai.
         Prie dokumentų pateikiami pagrįsti pasiūlymai dėl priskyrimo vienai iš Direktyvos 2000/54/EB 2 straipsnyje nurodytų rizikos grupių kartu su nuorodomis dėl būtinybės ženklinti produktus biologinio pavojaus ženklu, kaip nurodyta šios direktyvos II priede.
         XII.   I–XI SKIRSNIŲ APIBENDRINIMAS IR VERTINIMAS, ĮSKAITANT PAVOJAUS ĮVERTINIMO IŠVADAS IR REKOMENDACIJAS
      “.

      (1)  OL L 262, 2000 10 17, p. 21.

      (2)  OL L 200, 1999 7 30, p. 1. Direktyva su paskutiniais pakeitimais, padarytais Komisijos direktyva 2006/8/EB (OL L 19, 2006 1 24, p. 12).


title: 2001 m. lapkričio 20 d. Europos Parlamento ir Tarybos direktyva 2001/85/EB dėl specialiųjų nuostatų dėl transporto priemonių, naudojamų keleiviams vežti ir be vairuotojo vietos turinčių daugiau kaip aštuonias sėdynes, iš dalies keičianti Direktyvas 70/156/EEB ir 97/27/EB

text:
Svarbus teisinis pranešimas

|

32001L0085

Oficialusis leidinys L 042 , 13/02/2002 p. 0001 - 0102

		Europos Parlamento ir Tarybos Direktyva 2001/85/EB2001 m. lapkričio 20 d.dėl specialiųjų nuostatų dėl transporto priemonių, naudojamų keleiviams vežti ir be vairuotojo vietos turinčių daugiau kaip aštuonias sėdynes, iš dalies keičianti Direktyvas 70/156/EEB ir 97/27/EBEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 95 straipsnį,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],laikydamiesi Sutarties 251 straipsnyje nustatytos tvarkos [3], atsižvelgiant į 2001 m. birželio 25 d. Taikinimo komiteto patvirtintą bendrąjį tekstą,kadangi:(1) Vidaus rinka apima vidaus sienų neturinčią erdvę, kurioje užtikrinamas laisvas prekių, asmenų, paslaugų ir kapitalo judėjimas. Tuo tikslu svarbu patvirtinti priemones.(2) Techniniai reikalavimai, kuriuos motorinės transporto priemonės turi atitikti pagal nacionalinės teisės aktus, inter alia, yra susiję su specialiomis nuostatomis, taikomomis transporto priemonėms, kurios naudojamos keleiviams vežti ir be vairuotojo vietos turi daugiau kaip aštuonias sėdynes.(3) Tokie reikalavimai skirtingose valstybėse narėse yra skirtingi.(4) Dėl techninių rekomendacijų skirtumų tokios transporto priemonės negalėdavo būti pateikiamos į Bendrijos rinką. Visoms valstybėms narėms vietoj nacionalinių taisyklių priėmus suderintus reikalavimus galėtų tinkamiau veikti tokių transporto priemonių vidaus rinka.(5) Todėl būtina, kad visos valstybės narės patvirtintų tuos pačius reikalavimus, kurie papildytų arba pakeistų esančias taisykles, ypač siekiant kiekvienam transporto priemonių tipui taikyti EB tipo patvirtinimo tvarką, numatytą 1970 m. vasario 6 d. Tarybos direktyvoje 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [4].(6) Ši direktyva yra viena iš EB tipo patvirtinimo tvarkos, nustatytos Direktyva 70/156/EEB, atskirųjų direktyvų.(7) Siekiant patvirtinti jau padarytus patobulinimus, kad sunkiai judantiems žmonėms būtų lengviau įlipti į I ir II klasių transporto priemones, turėtų būti leista, kad esančių tipų transporto priemonės turėtų statesnį negu naujų tipų transporto priemonės perėjimo segmentų nuolydį.(8) Kadangi siūlomų veiksmų tikslų, o būtent – išvengti prekybos kliūčių Bendrijoje taikant EB transporto priemonių tipo patvirtinimo procedūrą tokioms transporto priemonėms, valstybės narės negali iki galo įgyvendinti dėl siūlomų veiksmų masto ir poveikio atitinkamam sektoriui ir todėl tų tikslų geriau siekti Bendrijos lygiu, Bendrija gali patvirtinti priemones pagal Sutarties 5 straipsnyje nustatytą subsidiarumo principą. Laikantis minėtame straipsnyje išdėstyto proporcingumo principo, šia direktyva nesiimama jokių veiksmų, kurie nėra būtini siekiant tų tikslų.(9) Siekiant atskirti esamus ir naujus transporto priemonių tipus, būtina atsižvelgti į 1976 m. liepos 27 d. Tarybos direktyvą 76/756/EEB dėl valstybių narių įstatymų, susijusių su apšvietimo ir šviesos signalų įrengimu motorinėse transporto priemonėse ir jų priekabose, suderinimo [5].(10) Pageidautina atsižvelgti į esamus techninius reikalavimus, nustatytus JT Europos ekonominės komisijos (JT/EEK) Reglamente Nr. 36 ("Vienodos nuostatos dėl didelių keleivinių transporto priemonių bendrosios konstrukcijos patvirtinimo"), Reglamente Nr. 52 ("Vienodos nuostatos dėl mažos talpos visuomeninių transporto priemonių konstrukcijos"), Reglamente Nr. 66 ("Vienodos nuostatos dėl didelių keleivinių transporto priemonių kėbulo rėmų stiprumo patvirtinimo") ir Reglamente Nr. 107 ("Vienodos nuostatos dėl didelių dviaukščių keleivinių transporto priemonių bendrosios konstrukcijos patvirtinimo"), kurie papildo 1958 m. kovo 20 d. Susitarimą dėl motorinių transporto priemonių įrangos bei dalių patvirtinimo ir patvirtinimo abipusio pripažinimo vienodų sąlygų nustatymo.(11) Pagrindinis šios direktyvos tikslas yra garantuoti keleivių saugą, taip pat būtina numatyti technines sąlygas, kad sunkiai judantys žmonės galėtų įlipti į transporto priemones, kurioms taikoma ši direktyva, atsižvelgiant į Bendrijos transporto ir socialinę politiką. Būtina padaryti viską, kad į tokias transporto priemones būtų lengviau įlipti. Tuo tikslu sunkiai judančių žmonių įlipimą galima palengvinti transporto priemonėms pritaikius techninius sprendimus, kaip nurodyta šioje direktyvoje, arba suderinant juos su tinkama vietos infrastruktūra ir užtikrinant prieigą neįgaliųjų vežimėliais besinaudojantiems žmonėms.(12) Dėl pirmiau nurodytų priežasčių būtina iš dalies pakeisti Direktyvą 70/156/EEB ir 1997 m. liepos 22 d. Europos Parlamento ir Tarybos direktyvą 97/27/EB dėl motorinių transporto priemonių ir jų priekabų masės ir matmenų [6].(13) Šiai direktyvai vykdyti būtinas priemones reikėtų nustatyti pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką [7],PRIĖMĖ ŠIĄ DIREKTYVĄ:1 straipsnisŠioje direktyvoje:- "transporto priemonė" - tai bet kokia M2 arba M3 kategorijos motorinė transporto priemonė, kaip apibrėžta Direktyvos 70/156/EEB II priedo A dalyje,- "kėbulas" - tai atskiras techninis agregatas, kaip apibrėžta Direktyvos 70/156/EEB 2 straipsnyje,- "transporto priemonės klasė" - tai transporto priemonė, kuri atitinka šios direktyvos I priede pateiktą klasės aprašymą.2 straipsnis1. Nuo 2003 m. rugpjūčio 13 d. valstybės narės negali atsisakyti suteikti EB tipo patvirtinimą arba nacionalinį tipo patvirtinimą:- transporto priemonėms,- kėbulams,- transporto priemonėms, kurių kėbulams jau buvo suteiktas atskiro techninio agregato tipo patvirtinimas,arba atsisakyti ar uždrausti parduoti, registruoti arba pradėti eksploatuoti transporto priemones arba kėbulus (kaip atskirus techninius agregatus) dėl priežasčių, susijusių su nuostatomis dėl transporto priemonių, naudojamų keleiviams vežti ir be vairuotojo vietos turinčių daugiau kaip aštuonias sėdynes, jei yra laikomasi šios direktyvos ir jos priedų reikalavimų.2. 1 dalis taip pat taikoma I ir II klasių žemadugnėms transporto priemonėms, kurių tipai pagal Direktyvos 76/756/EEB nuostatas buvo patvirtinti iki 2002 m. rugpjūčio 13 d. ir kurių perėjimų nuolydis yra 12,5 %, kaip nurodyta 1 priedo 7.7.6.2 punkte.3. Pagal 4 dalies nuostatas nuo 2004 m. vasario 13 d. valstybės narės:- nebesuteikia transporto priemonių tipui ir kėbulo (kaip atskirų techninių agregatų) tipui EB tipo patvirtinimo,- gali atsisakyti registruoti, uždrausti parduoti arba pradėti eksploatuoti naujas transporto priemones ir naujus kėbulus (kaip atskirus techninius agregatus),dėl priežasčių, susijusių su nuostatomis dėl transporto priemonių, naudojamų keleiviams vežti ir be vairuotojo vietos turinčių daugiau kaip aštuonias sėdynes, jei nėra laikomasi šios direktyvos ir jos priedų reikalavimų.4. Nuo 2005 m. vasario 13 d. valstybės narės gali atsisakyti registruoti, uždrausti parduoti arba pradėti eksploatuoti naujas transporto priemones ir naujus kėbulus (kaip atskirus techninius agregatus), kurių tipai buvo patvirtinti pagal 2 dalies nuostatas.3 straipsnis1. Pagal VII priede išdėstytas technines nuostatas, sunkiai judantiems žmonėms, taip pat ir besinaudojantiems neįgaliųjų vežimėliais sudaroma galimybė įlipti į I klasės transporto priemones.2. Valstybės narės savo nuožiūra pasirenka tinkamiausią sprendimą siekiant palengvinti įlipimą į transporto priemones, nepriskiriamas I klasei. Tačiau jei I klasei nepriskiriamose transporto priemonėse yra įrengti sunkiai judantiems žmonėms ir (arba) besinaudojantiesiems neįgaliųjų vežimėliais skirti įtaisai, tos transporto priemonės atitinka atitinkamus VII priedo reikalavimus.4 straipsnisDirektyva 70/156/EB iš dalies keičiama taip:1. I priede:a) 0.2 punktas papildomas šiais punktais:+++++ TIFF +++++b) 0.3 punktas papildomas šiais punktais:+++++ TIFF +++++c) 0.3.1 punktas papildomas šiais punktais:+++++ TIFF +++++d) 2.4.2 punktas papildomas šiais punktais:+++++ TIFF +++++e) įterpiamas šis punktas:+++++ TIFF +++++f) 13 punktas pakeičiamas taip:"+++++ TIFF ++++++++++ TIFF +++++";2. III priedo I dalyje įterpiamas šis punktas:+++++ TIFF +++++3. IV priede:a) I dalyje 52 punktas pakeičiamas taip:| "Objektas | Direktyvos numeris | Oficialiojo leidinio nuoroda | Taikymo sąlygos || | | | | | | | | |52 | Miesto autobusai ir tolimojo susisiekimo autobusai | …/…/EB | L | M1 | M2X | M3X | N1 | N2 | N3 | O1 | O2 | O3 | O4" |b) II dalyje kaip 52 punktas įterpiama:| "Objektas | Pagrindinio reglamento nr. | Pakeitimų serija | Priedai | Klaidų atitaisymas |52 | Kėbulo rėmų atsparumas (autobusai) | 66 | — | nuo 1 iki 00 | —" |5 straipsnisDirektyvos 97/27/EB I priedas iš dalies keičiamas taip:1) 2.1.2.1-2.1.2.1.4 punktai išbraukiami;2) įterpiami šie punktai:"2.1.2.1. "Miesto autobusas arba tolimojo susisiekimo autobusas" – tai Direktyvos 2001/85/EB I priedo 2 dalyje apibrėžta transporto priemonė.2.1.2.2. Miesto autobuso arba tolimojo susisiekimo autobuso "klasė" – tai Direktyvos 2001/85/EB I priedo 2.1.1 ir 2.1.2 punktuose apibrėžtos klasės transporto priemonė.2.1.2.3. "Sujungtas autobusas arba tolimojo susisiekimo autobusas" – tai Direktyvos 2001/85/EB I priedo 2.1.3 punkte apibrėžta transporto priemonė.2.1.2.4. "Dviaukštis autobusas arba tolimojo susisiekimo autobusas" – tai Direktyvos 2001/85/EB I priedo 2.1.6 punkte apibrėžta transporto priemonė;"3) buvusio 2.1.2.2 punkto numeris pakeičiamas į 2.1.2.5.6 straipsnisPriemonės, kurios yra būtinos siekiant šią direktyvą suderinti su technikos pažanga, patvirtinamos pagal 7 straipsnio 2 dalyje nustatytą tvarką.7 straipsnis1. Komisijai padeda pagal Direktyvos 70/156/EEB 13 straipsnį įkurtas Derinimo su technikos pažanga komitetas (toliau – Komitetas).2. Darant nuorodą į šią dalį, taikomi Sprendimo 1999/468/EB 5 ir 7 straipsniai, atsižvelgiant į minėto sprendimo 8 straipsnio nuostatas.Sprendimo 1999/468/EB 5 straipsnio 6 dalyje nustatytas laikotarpis – trys mėnesiai.3. Komitetas patvirtina darbo tvarkos taisykles.8 straipsnis1. Valstybės narės priima ir skelbia įstatymus ir kitus teisės aktus, kurie, įsigalioję iki 2003 m. rugpjūčio 13 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.9 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.10 straipsnisŠi direktyva skirta valstybėms narėms.Priimta Briuselyje, 2001 m. lapkričio 20 d.Europos Parlamento varduPirmininkėN. FontaineTarybos varduPirmininkasA. Neyts-Uyttebroeck[1] OL C 17, 1998 1 20, p. 1.[2] OL C 129, 1998 4 27, p. 5.[3] 1998 m. lapkričio 18 d. Europos Parlamento nuomonė (OL C 379, 1998 12 7, p. 80), patvirtinta 1999 m. spalio 27 d. (OL C 154, 2000 6 5, p. 47), 2000 m. rugsėjo 26 d. Tarybos bendroji pozicija (OL C 370, 2000 12 22, p. 1) ir 2001 m. vasario 14 d. Europos Parlamento sprendimas (OL C 276, 2001 10 1, p. 124). 2001 m. spalio 3 d. Europos Parlamento sprendimas ir 2001 m. spalio 8 d. Tarybos sprendimas.[4] OL L 42, 1970 2 23, p. 1. Direktyva su paskutiniais pakeitimais, padarytais Europos Parlamento ir Tarybos direktyva 98/91/EB (OL L 11, 1999 1 16, p. 25).[5] OL L 262, 1976 9 27, p. 1. Direktyva su paskutiniais pakeitimais, padarytais Komisijos direktyva 97/28/EB (OL L 171, 1997 6 30, p. 1).[6] OL L 233, 1997 8 25, p. 1.[7] OL L 184, 1999 7 17, p. 23.--------------------------------------------------PRIEDŲ SĄRAŠASI priedas: | Kėbulams taikomo EB transporto priemonių tipo patvirtinimo arba atskirų techninių agregatų tipo patvirtinimo taikymo sritis, apibrėžimai, paraiška suteikti patvirtinimą, transporto priemonių arba kėbulų tipo pakeitimai, gamybos atitiktis ir reikalavimai |Priedėlis: | Statiško pokrypio ribos patikrinimas skaičiavimu. |II priedas: | EB tipo patvirtinimo dokumentai |1 priedėlis: | Informaciniai dokumentai |1 papildymas: | Informacinis dokumentas dėl transporto priemonės tipo |2 papildymas: | Informacinis dokumentas dėl kėbulo tipo |3 papildymas: | Informacinis dokumentas dėl transporto priemonės su kėbulu, kuris jau buvo patvirtintas kaip atskiras techninis agregatas, tipo |2 priedėlis: | EB tipo patvirtinimo liudijimas |1 papildymas: | Transporto priemonės tipo EB tipo patvirtinimo liudijimas |2 papildymas: | Kėbulo tipo EB tipo patvirtinimo liudijimas |3 papildymas: | Transporto priemonės su kėbulu, kuris jau buvo patvirtintas kaip atskiras techninis agregatas, tipo EB tipo patvirtinimo liudijimas |III priedas: | Paaiškinamosios schemos |IV priedas: | Kėbulo rėmų stiprumas |1 priedėlis: | Komplektinės transporto priemonės apsivertimo bandymas |2 priedėlis: | Kėbulo segmento apsivertimo bandymas |3 priedėlis: | Kėbulo segmento bandymas švytuokle |1 papildymas: | Bendrosios energijos skaičiavimas |2 papildymas: | Kėbulo rėmų pagrindinių energiją absorbuojančiųjų dalių paskirstymui taikomi reikalavimai |4 priedėlis: | Kėbulo rėmų stiprumo patikrinimas skaičiavimu |V priedas: | Automatizuotų durų uždarymo jėgų matavimui taikomi nurodymai |VI priedas: | Ne daugiau kaip 22 keleivius skirtoms vežti transporto priemonėms taikomi specialieji reikalavimai |VII priedas: | Sunkiai judantiems keleiviams įlipimą ir išlipimą palengvinantiems techniniams įtaisams taikomi reikalavimai |VIII priedas: | Dviaukštėms transporto priemonėms taikomi specialieji reikalavimai |Priedėlis: | Perėjimai |IX priedas: | Atskiro techninio agregato EB tipo patvirtinimas ir transporto priemonės su kėbulu, kuris jau buvo patvirtintas kaip atskiras techninis agregatas, EB tipo patvirtinimas |--------------------------------------------------


title: 2009 m. kovo 11 d. Europos Parlamento ir Tarybos direktyva 2009/14/EB, iš dalies keičianti Direktyvos 94/19/EB dėl indėlių garantijų sistemų nuostatas dėl kompensacijų lygio ir išmokėjimo termino (Tekstas svarbus EEE)

text:
13.3.2009

               LT

               Europos Sąjungos oficialusis leidinys

               L 68/3

      EUROPOS PARLAMENTO IR TARYBOS DIREKTYVA 2009/14/EB
   2009 m. kovo 11 d.
   iš dalies keičianti Direktyvos 94/19/EB dėl indėlių garantijų sistemų nuostatas dėl kompensacijų lygio ir išmokėjimo termino
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 47 straipsnio 2 dalį,
   atsižvelgdami į Komisijos pasiūlymą,
   atsižvelgdami į Europos centrinio banko nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               Taryba 2008 m. spalio 7 d. sutarė, kad svarbiausia – atkurti pasitikėjimą finansų sektoriuje ir jo tinkamą veikimą. Ji įsipareigojo imtis visų priemonių, būtinų atskirų indėlininkų indėliams apsaugoti, ir palankiai įvertino Komisijos ketinimą skubiai pateikti tinkamą pasiūlymą indėlių garantijų sistemų konvergencijai skatinti.

               (2)

               Jau Europos Parlamento ir Tarybos direktyva 94/19/EB (3) numatytas pagrindinis indėlininkų draudimas. Tačiau dėl dabartinės finansų krizės būtina tą draudimą tobulinti.

               (3)

               Dabartinis Direktyvoje 94/19/EB numatytas mažiausias kompensacijos lygis yra 20 000 EUR su galimybe valstybėms narėms numatyti didesnę kompensaciją. Tačiau paaiškėjo, kad daugelio Bendrijos indėlių atžvilgiu to nepakanka. Siekiant išlaikyti indėlininkų pasitikėjimą ir pasiekti stabilesnį finansų rinkų veikimą, mažiausią kompensacijos lygį reikėtų padidinti iki 50 000 EUR. Ne vėliau kaip 2010 m. gruodžio 31 d. kiekvienam indėlininkui už visus jam priklausančius indėlius turėtų būti nustatyta 100 000 EUR kompensacija, nebent Europos Parlamentui ir Tarybai ne vėliau kaip 2009 m. gruodžio 31 d. pateiktame Komisijos poveikio vertinime būtų padaryta išvada, kad toks padidinimas ir toks suderinimas yra netinkami ir nėra finansiškai perspektyvūs visoms valstybėms narėms siekiant užtikrinti vartotojų apsaugą bei finansinį stabilumą Bendrijoje ir išvengti konkurencijos iškraipymo tarp valstybių narių. Tuo atveju, jei atlikus poveikio vertinimą paaiškėja, kad toks padidinimas ir toks suderinimas yra netinkami, Komisija turėtų Europos Parlamentui ir Tarybai pateikti atitinkamus pasiūlymus.

               (4)

               Visiems indėlininkams turėtų būti taikomas vienodas kompensacijos lygis, nepaisant to, ar valstybės narės valiuta yra euras, ar ne. Euro zonai nepriklausančios valstybės narės turėtų turėti galimybę suapvalinti perskaičiuotas sumas, nemažindamos lygiavertės indėlininkų apsaugos.

               (5)

               Europos Parlamentui ir Tarybai Komisijos pateiktame pranešime turėtų būti analizuojami visi susiję klausimai, pavyzdžiui, tarpusavio reikalavimų įskaitymo teisė ir priešiniai reikalavimai, įnašų į sistemas nustatymas, taikymo sričiai priklausantys produktai bei apdrausti indėlininkai, indėlių garantijų sistemų tarpvalstybinio bendradarbiavimo veiksmingumas ir ryšys tarp indėlių garantijų sistemų ir alternatyvių kompensacijų išmokėjimo indėlininkams būdų, kaip antai neatidėliotinų kompensacijų išmokėjimo mechanizmai. To pranešimo tikslu valstybės narės turėtų rinkti atitinkamus duomenis ir pateikti juos Komisijai jos prašymu.

               (6)

               Kai kurios valstybės narės pagal Direktyvą 94/19/EB nustatė tokias indėlių garantijų sistemas, kurios numato visišką tam tikrų rūšių ilgalaikių indėlių, pavyzdžiui, prašymų pensijai gauti, kompensaciją. Būtina atsižvelgti į tokių sistemų indėlininkų teises ir lūkesčius.

               (7)

               Pagal Direktyvą 94/19/EB kai kurios valstybės narės jau įvedė arba ketina įvesti indėlių garantijų sistemas, kurios numato visišką tam tikrų laikinai padidėjusių sąskaitų likučių kompensaciją. Ne vėliau kaip 2009 m. gruodžio 31 d. Komisija turėtų įvertinti, ar visiška kompensacija tam tikrų laikinai padidėjusių sąskaitų likučių atveju turėtų būti toliau taikoma arba nustatyta.

               (8)

               Ši direktyva neturėtų daryti įtakos sistemų, kurios apsaugo pačią kredito įstaigą, o ypač užtikrina jos likvidumą ir mokumą, tokiu būdu užtikrinant indėlininkų apsaugą, kuri būtų bent lygiavertė indėlių garantijų sistemos teikiamai indėlininkų apsaugai, ir indėlininkų kompensacijų savanoriškų sistemų, kurios nėra įvestos ar valstybė narė jų oficialiai nepripažįsta, veikimui.

               (9)

               Valstybės narės turėtų skatinti indėlių garantijų sistemas apsvarstyti galimybę sudaryti susitarimus arba tobulinti galiojančius susitarimus, susijusius su jų atitinkamais įsipareigojimais.

               (10)

               Šiuo metu numatytas trijų mėnesių kompensacijų išmokėjimo laikotarpis, kurį galima pratęsti iki devynių mėnesių, neatitinka būtinybės išlaikyti indėlininkų pasitikėjimą ir netenkina jų poreikių. Todėl kompensacijų išmokėjimo terminą reikėtų sutrumpinti iki dvidešimties darbo dienų. Šis laikotarpis turėtų būti pratęstas tik ypatingomis aplinkybėmis ir kompetentingoms valdžios institucijoms pritarus. Po dvejų metų nuo šios direktyvos įsigaliojimo Komisija turėtų pateikti pranešimą Europos Parlamentui ir Tarybai apie kompensacijų išmokėjimo procedūrų veiksmingumą ir terminus, kuriame įvertinama, ar būtų tinkama terminą sutrumpinti iki dešimties darbo dienų.

               (11)

               Be to, tais atvejais, kai kompensacijos turi būti išmokėtos kompetentingų valdžios institucijų sprendimu, šiuo metu numatytą 21 dienos sprendimo priėmimo laikotarpį reikėtų sutrumpinti iki penkių darbo dienų, kad nebūtų trukdoma greitai išmokėti kompensacijas. Tačiau kompetentingos valdžios institucijos visų pirma turėtų įsitikinti, kad kredito įstaiga negrąžino pasibaigusio termino mokėtinų indėlių. Šis vertinimas turėtų būti atliekamas laikantis valstybių narių teisminių ar administracinių procedūrų.

               (12)

               Indėliai gali būti laikomi negrąžinamais tuo atveju, jeigu skubios intervencinės ar reorganizacinės priemonės nebuvo sėkmingos. Tai neturėtų užkirsti kelio kompetentingoms valdžios institucijoms toliau dėti restruktūrizavimo pastangas kompensacijų išmokėjimo laikotarpiu.

               (13)

               Valstybės narės turėtų siekti užtikrinti bankų veiklos tęstinumą ir galimybę gauti likvidžių bankų lėšų, ypač finansų krizės metu. Šiuo tikslu valstybės narės skatinamos kuo greičiau susitarti dėl priemonių, skirtų užtikrinti neatidėliotiną atitinkamų sumų išmokėjimą, gavus nukentėjusio indėlininko paraišką, per ne daugiau kaip tris dienas nuo tokios paraiškos pateikimo. Kadangi dabartinio trijų mėnesių kompensacijų išmokėjimo termino sutrumpinimas teigiamai paveiks indėlininkų pasitikėjimą ir tinkamą finansų rinkų veikimą, valstybės narės ir jų indėlių garantijų sistemos turėtų užtikrinti, kad kompensacijų išmokėjimo laikotarpis būtų kuo trumpesnis.

               (14)

               Direktyva 94/19/EB numato galimybę valstybėms narėms apriboti kompensaciją iki nustatytos procentinės dalies. Kaip paaiškėjo, ši galimybė turėjo neigiamos įtakos indėlininkų pasitikėjimui ir todėl ją reikėtų panaikinti.

               (15)

               Direktyvos 94/19/EB įgyvendinimui būtinos priemonės turėtų būti tvirtinamos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką (4).

               (16)

               Visų pirma Komisija turėtų būti įgaliota koreguoti kompensacijos lygį atsižvelgdama į infliaciją Europos Sąjungoje ir remdamasi pakeitimais Suderintame vartotojų kainų indekse, kurį skelbia Komisija. Kadangi ši priemonė yra bendro pobūdžio ir skirta iš dalies pakeisti neesmines Direktyvos 94/19/EB nuostatas, ji turi būti tvirtinama pagal Sprendimo 1999/468/EB 5a straipsnyje numatytą reguliavimo procedūrą su tikrinimu.

               (17)

               Kadangi šios direktyvos tikslų, t. y. suderinti kompensacijų lygius ir išmokėjimo terminus, valstybės narės negali deramai pasiekti, nes įvairių valstybių narių teisinėse sistemose galioja daug skirtingų taisyklių, ir todėl tų tikslų būtų geriau siekti Bendrijos lygiu, laikydamasi Sutarties 5 straipsnyje nustatyto subsidiarumo principo Bendrija gali patvirtinti priemones. Pagal tame straipsnyje nustatytą proporcingumo principą, šia direktyva neviršijama to, kas būtina nurodytiems tikslams pasiekti.

               (18)

               Todėl Direktyva 94/19/EB turėtų būti atitinkamai iš dalies pakeista.

               (19)

               Pagal Tarpinstitucinio susitarimo dėl geresnės teisėkūros (5) 34 punktą valstybės narės yra skatinamos savo ir Bendrijos interesų labui parengti lenteles, kurios kuo geriau atspindėtų šios direktyvos ir perkėlimo į nacionalinę teisę priemonių atitiktį, bei jas viešai paskelbti,

         PRIĖMĖ ŠIĄ DIREKTYVĄ:
   1 straipsnis
   Direktyvos 94/19/EB pakeitimai
   Direktyva 94/19/EB iš dalies keičiama taip:

               1.

               1 straipsnio 3 punkto i papunkčio antra pastraipa pakeičiama taip:
               „Kompetentingos valdžios institucijos šį sprendimą priima kuo greičiau ir bet kokiu atveju ne vėliau kaip praėjus penkioms darbo dienoms po to, kai pirmą kartą įsitikino, kad kredito įstaiga negrąžino pasibaigusio termino mokėtinų indėlių; arba“.

               2.

               4 straipsnis iš dalies keičiamas taip:

                           a)

                           5 dalis pakeičiama taip:
                           „5.   1–4 dalyse nurodytais atvejais valstybės narės užtikrina, kad indėlių garantijų sistemos bendradarbiautų tarpusavyje.“;

                           b)

                           pridedama ši dalis:
                           „6.   Komisija bent kartą per dvejus metus apsvarsto šio straipsnio veikimą ir prireikus siūlo jo pakeitimus.“.

               3.

               7 straipsnis iš dalies keičiamas taip:

                           a)

                           1 dalis pakeičiama taip:
                           „1.   Valstybės narės užtikrina, kad tais atvejais, kai indėliai negrąžinami, kiekvienam indėlininkui už visus jam priklausančius indėlius būtų kompensuojama mažiausiai 50 000 EUR.
                           1a.   Ne vėliau kaip 2010 m. gruodžio 31 d. valstybės narės užtikrina, kad tais atvejais, kai indėliai negrąžinami, kiekvienam indėlininkui už visus jam priklausančius indėlius būtų nustatoma 100 000 EUR kompensacija.
                           Jeigu Komisija savo 12 straipsnyje nurodytame pranešime padaro išvadą, kad toks padidinimas ir toks suderinimas yra netinkami ir nėra finansiškai perspektyvūs visoms valstybėms narėms siekiant užtikrinti vartotojų apsaugą bei finansinį stabilumą Bendrijoje ir išvengti tarpvalstybinio iškraipymo tarp valstybių narių, Komisija pateikia Europos Parlamentui ir Tarybai pasiūlymą iš dalies pakeisti pirmą pastraipą.
                           1b.   Euro zonai nepriklausančios valstybės narės, kurios perskaičiuoja eurais išreikštas sumas, nurodytas 1 ir 1a dalyse, savo nacionaline valiuta, užtikrina, kad sumos, faktiškai išmokėtos indėlininkams nacionaline valiuta, būtų lygiavertės šioje direktyvoje nustatytoms sumoms.“;

                           b)

                           3 dalis pakeičiama taip:
                           „3.   1a dalis netrukdo ir toliau taikyti nuostatas, kuriomis prieš 2008 m. sausio 1 d. buvo numatyta, ypač socialiniais sumetimais, visiška tam tikrų rūšių indėlių kompensacija.“;

                           c)

                           4 dalis išbraukiama;

                           d)

                           pridedama ši dalis:
                           „7.   Komisija gali koreguoti 1 ir 1a dalyse nurodytas sumas, atsižvelgdama į infliaciją Europos Sąjungoje ir remdamasi pakeitimais Suderintame vartotojų kainų indekse, kurį skelbia Komisija.
                           Ši priemonė, skirta iš dalies pakeisti neesmines šios direktyvos nuostatas, tvirtinama pagal 7a straipsnio 2 dalyje nurodytą reguliavimo procedūrą su tikrinimu.“

               4.

               Įterpiamas šis straipsnis:
               „7a straipsnis
               1.   Komisijai padeda Europos bankininkystės komitetas, įsteigtas Komisijos sprendimu 2004/10/EB (6).
               2.   Jei yra nuoroda į šią dalį, taikomi 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką (7), 5a straipsnio 1–4 dalys ir 7 straipsnis, atsižvelgiant į jo 8 straipsnį.

               5.

               9 straipsnio 1 dalis pakeičiama taip:
               „1.   Valstybės narės užtikrina, kad kredito įstaigos esamiems ir būsimiems indėlininkams sudarytų sąlygas gauti informaciją, būtiną nustatyti indėlių garantijų sistemą, kurios dalyvės Bendrijoje yra įstaiga ir jos filialai, arba apie kurias nors kitas 3 straipsnio 1 dalies antroje pastraipoje arba 3 straipsnio 4 dalyje numatytas alternatyvias priemones. Indėlininkai informuojami apie indėlių garantijų sistemos ar kitos taikomos alternatyvios priemonės nuostatas, įskaitant indėlių garantijų sistemoje numatytus indėlių apdraudimo dydį bei apimtį. Kai indėlio garantijos nesuteikiamos pagal indėlių garantijų sistemą pagal 7 straipsnio 2 dalį, kredito įstaiga apie tai informuoja indėlininką. Visa informacija pateikiama lengvai suprantama forma.
               Informacija apie kompensacijos gavimo sąlygas ir formalumus, kurie būtini, norint gauti kompensaciją, suteikiama paprašius.“

               6.

               10 straipsnis iš dalies keičiamas taip:

                           a)

                           1 dalis pakeičiama taip:
                           „1.   Indėlių garantijų sistemos deramai patikrintas indėlininkų pretenzijas dėl negrąžinamų indėlių turi sugebėti patenkinti per dvidešimt darbo dienų po to, kai kompetentingos valdžios institucijos priima sprendimą, kaip nurodyta 1 straipsnio 3 dalies i punkte, arba teisminė institucija priima nutartį, kaip nurodyta 1 straipsnio 3 dalies ii punkte. Per šį laikotarpį reikia surinkti ir perduoti tikslius indėlininkų ir indėlių duomenis, kurie būtini pretenzijoms patikrinti.
                           Esant tikrai išskirtinėms aplinkybėms indėlių garantijų sistema gali kreiptis į kompetentingas valdžios institucijas, kad laikotarpis būtų pratęstas. Pratęsiama ne ilgesniam kaip dešimties darbo dienų laikotarpiui.
                           Ne vėliau kaip 2011 m. kovo 16 d. Komisija Europos Parlamentui ir Tarybai pateikia pranešimą apie kompensacijų išmokėjimo procedūrų veiksmingumą ir terminus, kuriame įvertinama, ar galima būtų pirmoje pastraipoje nurodytą terminą sutrumpinti iki dešimties darbo dienų.
                           Valstybės narės užtikrina, kad indėlių garantijų sistemos reguliariai atliktų savo sistemų tyrimą, ir kad, jei tinkama, kompetentingoms valdžios institucijoms kredito įstaigoje nustačius problemas, kurios gali sukelti indėlių garantijų sistemų intervenciją, jos apie tai būtų informuojamos.“;

                           b)

                           2 dalis išbraukiama

               7.

               12 straipsnis pakeičiamas taip:
               „12 straipsnis
               1.   Komisija Europos Parlamentui ir Tarybai ne vėliau kaip 2009 m. gruodžio 31 d. pateikia pranešimą apie:

                           a)

                           indėlių garantijų sistemų finansavimo mechanizmų suderinimą, visų pirma atkreipiant dėmesį į suderinimo nebuvimo poveikį kilus tarpvalstybinei krizei, atsižvelgiant į galimybę išmokėti indėlių kompensacijas ir į sąžiningą konkurenciją, ir tokio suderinimo naudą ir sąnaudas;

                           b)

                           visiškos tam tikrų laikinai padidėjusių sąskaitų likučių kompensacijos tinkamumą ir sąlygas;

                           c)

                           galimus rizika pagrįstų įmokų nustatymo modelius;

                           d)

                           galimo Bendrijos indėlių garantijų sistemos įvedimo naudą ir sąnaudas;

                           e)

                           nesuderintų teisės aktų dėl tarpusavio reikalavimų įskaitymo teisės poveikį, kai indėlininko kreditas derinamas su jo skolomis, sistemos veiksmingumui ir galimiems iškraipymams, atsižvelgiant į tarpvalstybinio masto likvidavimą;

                           f)

                           produktų bei apdraustų indėlininkų apimties suderinimą, įskaitant ypatingus mažųjų ir vidutinio dydžio įmonių ir vietos valdžios institucijų poreikius;

                           g)

                           ryšį tarp indėlių garantijų sistemų ir alternatyvių kompensacijų išmokėjimo indėlininkams būdų, kaip antai neatidėliotinų kompensacijų išmokėjimo mechanizmai.

                     Jei reikia, Komisija pateikia atitinkamus pasiūlymus iš dalies keisti šią direktyvą.
               2.   Valstybės narės praneša Komisijai ir Europos bankininkystės komitetui apie savo ketinimą pakeisti indėlių kompensacijos apimtį arba lygį ir apie visus sunkumus bendradarbiaujant su kitomis valstybėmis narėmis.“

               8.

               III priedas išbraukiamas.

         2 straipsnis
   Perkėlimas į nacionalinę teisę
   1.   Valstybės narės užtikrina, kad įsigaliotų įstatymai ir kiti teisės aktai, būtini šiai direktyvai įgyvendinti ne vėliau kaip 2009 m. birželio 30 d.
   Nukrypdamos nuo pirmos pastraipos, valstybės narės užtikrina, kad įsigaliotų įstatymai ir kiti teisės aktai, būtini Direktyvos 94/19/EB su pakeitimais, padarytais šia direktyva, 1 straipsnio 3 punkto i papunkčio antrai pastraipai, 7 straipsnio 1a bei 3 dalims ir 10 straipsnio 1 daliai įgyvendinti ne vėliau kaip 2010 m. gruodžio 31 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Tokios nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Įsigaliojimas
   Ši direktyva įsigalioja trečią dieną nuo jos paskelbimo Europos Sąjungos oficialiajame leidinyje.
   4 straipsnis
   Adresatai
   Ši direktyva skirta valstybėms narėms.

      Priimta Strasbūre, 2009 m. kovo 11 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         A. VONDRA

      (1)  OL C 314, 2008 12 9, p. 1.

      (2)  2008 m. gruodžio 18 d. Europos Parlamento nuomonė (dar nepaskelbta Oficialiajame leidinyje) ir 2009 m. vasario 26 d. bei 2009 m. kovo 5 d. Tarybos sprendimai.

      (3)  OL L 135, 1994 5 31, p. 5.

      (4)  OL L 184, 1999 7 17, p. 23.

      (5)  OL C 321, 2003 12 31, p. 1.

      (6)  OL L 3, 2004 1 7, p. 36.

      (7)  OL L 184, 1999 7 17, p. 23.“


title: 1987 m. kovo 9 d. Tarybos direktyva, iš dalies keičianti Direktyvos 79/117/EEB, draudžiančios pateikti į rinką ir naudoti augalų apsaugos produktus, turinčius tam tikrų veikliųjų medžiagų, priedą

text:
Svarbus teisinis pranešimas

|

31987L0181

Oficialusis leidinys L 071 , 14/03/1987 p. 0033 - 0033 specialusis leidimas suomių kalba: skyrius 3 tomas 22 p. 0240  specialusis leidimas švedų kalba: skyrius 3 tomas 22 p. 0240

		Tarybos direktyva1987 m. kovo 9 d.iš dalies keičianti Direktyvos 79/117/EEB, draudžiančios pateikti į rinką ir naudoti augalų apsaugos produktus, turinčius tam tikrų veikliųjų medžiagų, priedą(87/181/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į 1978 m. gruodžio 21 d. Tarybos direktyvą 79/117/EEB, draudžiančią pateikti į rinką ir naudoti augalų apsaugos produktus, turinčius tam tikrų veikliųjų medžiagų [1], su paskutiniais pakeitimais, padarytais Direktyva 86/355/EEB [2], ypač į jos 6 straipsnio 3 dalį,atsižvelgdama į Komisijos pasiūlymą,kadangi ta direktyva numato, kad priedo turinys turi būti nuolat iš dalies keičiamas atsižvelgiant į mokslo ir technikos žinių raidą;kadangi buvo nustatyta, kad nitrofeno kaip augalų apsaugos produkto, pirmiausia kaip herbicido, naudojimas gali daryti kenksmingus poveikius žmonių ir gyvūnų sveikatai;kadangi taip pat buvo nustatyta, kad 1,2-dibrometano ir 1,2-dichloretano kaip augalų apsaugos produktų naudojimas, ypač augalams ir dirvožemiui fumiguoti, gali daryti kenksmingus poveikius žmonių ir gyvulių sveikatai, o taip pat nepriimtiną neigiamą poveikį aplinkai,PRIĖMĖ ŠIĄ DIREKTYVĄ:1 straipsnisDirektyvos 79/117/EEB priede žodžiai "C. Etileno oksidas" taip pakeičiami:"C. Kiti junginiai1. Etileno oksidas"ir įrašomi šie įrašai:"2. Nitrofenas3. 1,2-Dibrometanas4. 1,2-Dichloretanas".2 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip:- 1988 m. sausio 1 d. nitrofenui ir 1,2-dibrometanui,- 1989 m. birželio 1 d. 1,2-dichloretanui,įgyvendina šią direktyvą. Apie tai jos nedelsdamos praneša Komisijai.3 straipsnisŠi direktyva skirta valstybėms narėms.Priimta Briuselyje, 1987 m. kovo 9 d.Tarybos varduPirmininkasM. Eyskens[1] OL L 33, 1979 2 8, p. 36.[2] OL L 212, 1986 2 8, p. 33.--------------------------------------------------


title: 1989 m. gegužės 30 d. Tarybos direktyva, iš dalies keičianti Tarybos direktyvą 79/117/EEB, draudžiančią pateikti į rinką ir naudoti augalų apsaugos produktus, turinčius tam tikrų veikliųjų medžiagų

text:
Svarbus teisinis pranešimas

|

31989L0365

Oficialusis leidinys L 159 , 10/06/1989 p. 0058 - 0058 specialusis leidimas suomių kalba: skyrius 3 tomas 29 p. 0122  specialusis leidimas švedų kalba: skyrius 3 tomas 29 p. 0122

		Tarybos direktyva1989 m. gegužės 30 d.iš dalies keičianti Tarybos direktyvą 79/117/EEB, draudžiančią pateikti į rinką ir naudoti augalų apsaugos produktus, turinčius tam tikrų veikliųjų medžiagų(89/365/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į 1978 m. gruodžio 21 d. Tarybos direktyvą 79/117/EEB, draudžiančią pateikti į rinką ir naudoti augalų apsaugos produktus, turinčius tam tikrų veikliųjų medžiagų [1], su paskutiniais pakeitimais, padarytais Direktyva 87/477/EEB [2], ypač į jos 6 straipsnio 3 dalį,atsižvelgdama į Komisijos pasiūlymą,kadangi Direktyva 79/117/EEB numatė, kad priedo turinys turi būti nuolat iš dalies keičiamas atsižvelgiant į mokslo ir technikos žinių raidą;kadangi Direktyva 86/355/EEB [3], iš dalies keičiančia Direktyvos 79/117/EEB priedą, etileno oksido kaip augalų apsaugos produkto pardavimas ir naudojimas buvo uždraustas, taikant tam tikras laikinas nacionalines išimtis tam tikroms mažiau svarbioms prekėms, kai yra specialus poreikis, kol atsiras kiti apdorojimo metodai;kadangi šių išimčių galiojimas baigsis 1989 m. gruodžio 31 d.;kadangi Komisija apžvelgė padėtį dėl galimų patenkinamų alternatyvių apdorojimo metodų, kad būtų pakeistas etileno oksidas; kadangi, apžvelgus padėtį tapo aišku, kad šiuo metu nėra jokio visuotinai priimtino alternatyvaus apdorojimo metodo šių dviejų išimčių atžvilgiu;kadangi, atitinkamai, atrodo būtina atidėti šių dviejų išimčių galiojimo terminą,PRIĖMĖ ŠIĄ DIREKTYVĄ:1 straipsnisDirektyvos 79/117/EEB priedas iš dalies keičiamas taip:C įrašo"Etileno oksidas"dešiniosios skilties paskutinis sakinys pakeičiamas taip:"a, d ir e leidžiančių nukrypti nuostatų galiojimas baigiasi ne vėliau kaip 1989 m. gruodžio 31 d., o b ir c leidžiančių nukrypti nuostatų – ne vėliau kaip 1990 m. gruodžio 31 d."2 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip 1989 m. gruodžio 31 d., įgyvendina šią direktyvą. Apie tai jos nedelsdamos praneša Komisijai.3 straipsnisŠi direktyva skirta valstybėms narėms.Priimta Briuselyje, 1989 m. gegužės 30 d.Tarybos varduPirmininkasC. Romero Herrera[1] OL L 33, 1979 2 8, p. 36.[2] OL L 273, 1987 9 26, p. 40.[3] OL L 212, 1986 8 2, p. 33.--------------------------------------------------


title: 1987 m. rugsėjo 9 d. Komisijos direktyva, trečią kartą iš dalies keičianti Tarybos direktyvos 79/117/EEB, draudžiančios pateikti į rinką ir naudoti augalų apsaugos produktus, turinčius tam tikrų veikliųjų medžiagų, priedą

text:
Svarbus teisinis pranešimas

|

31987L0477

Oficialusis leidinys L 273 , 26/09/1987 p. 0040 - 0040 specialusis leidimas suomių kalba: skyrius 3 tomas 24 p. 0130  specialusis leidimas švedų kalba: skyrius 3 tomas 24 p. 0130

		Komisijos direktyva1987 m. rugsėjo 9 d.trečią kartą iš dalies keičianti Tarybos direktyvos 79/117/EEB, draudžiančios pateikti į rinką ir naudoti augalų apsaugos produktus, turinčius tam tikrų veikliųjų medžiagų, priedą(87/477/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1978 m. gruodžio 21 d. Tarybos direktyvą 79/117/EEB, draudžiančią pateikti į rinką ir naudoti augalų apsaugos produktus, turinčius tam tikrų veikliųjų medžiagų [1], su paskutiniais pakeitimais, padarytais Direktyva 87/181/EEB [2], ypač į jos 6 straipsnį,kadangi dėl mokslo ir technikos žinių raidos būtina padaryti tam tikrus Direktyvos 79/117/EEB priedo pakeitimus;kadangi, atrodo, pageidautina išbraukti tam tikrą laikinai leidžiančių nukrypti nuostatų skaičių iš šioje direktyvoje nustatytų draudimų, kadangi šiuo metu yra mažiau pavojingų apdorojimo būdų;kadangi visos valstybės narės informavo Komisiją, kad jos neketina arba jau nebeketina naudotis šiomis leidžiančiomis nukrypti nuostatomis;kadangi šioje direktyvoje numatytos priemonės atitinka Augalų sveikatos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 79/117/EEB priedas iš dalies keičiamas taip:1) A dalyje "Gyvsidabrio junginiai":a) 4 punkto "Alkilgyvsidabrio junginiai" 2 skilties tekstas pakeičiamas taip: "Cukrinių runkelių sėklos beicavimas";b) 5 punkto "Alkoksilialkilo ir arilgyvsidabrio junginiai" 2 skilties tekstas pakeičiamas taip: "Javų ir runkelių sėklos beicavimas";2) B dalies "Patvarūs chlororganiniai junginiai" 1 punkto "Aldrinas" b papunkčio 2 skiltis iš dalies keičiama išbraukiant žodžius "Airijoje ir".2 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip 1988 m. sausio 1 d., įgyvendina šią direktyvą. Apie tai jos nedelsdamos praneša Komisijai.3 straipsnisŠi direktyva skirta valstybėms narėms.Priimta Briuselyje, 1987 m. rugsėjo 9 d.Komisijos varduFrans AndriessenPirmininko pavaduotojas[1] OL L 33, 1979 2 8, p. 36.[2] OL L 71, 1987 3 14, p. 33.--------------------------------------------------


title: 1991 m. liepos 22 d. Komisijos direktyva, keturioliktą kartą iš dalies keičianti Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo

text:
Svarbus teisinis pranešimas

|

31991L0410

Oficialusis leidinys L 228 , 17/08/1991 p. 0067 - 0068 specialusis leidimas suomių kalba: skyrius 13 tomas 20 p. 0234  specialusis leidimas švedų kalba: skyrius 13 tomas 20 p. 0234

		Komisijos direktyva1991 m. liepos 22 d.keturioliktą kartą iš dalies keičianti Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo(91/410/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1967 m. birželio 27 d. Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [1] su paskutiniais pakeitimais, padarytais Direktyva 79/831/EEB [2], ypač į jos 19 straipsnį,kadangi pagal Direktyvos 67/548/EEB 15 straipsnio 2 dalį talpyklos su pavojingomis medžiagomis, skirtomis buitiniam naudojimui, privalo turėti sutvirtinimą, kurio negalėtų išardyti vaikas ir (arba) privalo būti pažymėtos suprantamu įspėjimu apie pavojų;kadangi pagal Tarybos direktyvos 88/379/EEB [3] 6 straipsnio 2 dalį talpyklos su tam tikrų kategorijų pavojingais preparatais, siūlomais arba parduodamais plačiajai visuomenei, privalo turėti sutvirtinimą, kurio negalėtų išardyti vaikas ir (arba) privalo būti pažymėtos suprantamu įspėjimu apie pavojų;kadangi visų formų pakuotės, kurios yra pakankamai saugios vaikams, ypač apibrėžtos tarptautiniais standartais, gali būti laikomos pakuotėmis, turinčiomis sutvirtinimą, kurio negali išardyti vaikas;kadangi su šiomis nuostatomis susijusios techninės specifikacijos yra nustatytos Direktyvos 67/548/EEB IX priedo A ir B dalyse; kadangi Direktyvos 79/831/EEB 19 straipsnyje nustatyta, kad IX priedas rengiamas Derinimo su technikos pažanga komiteto tvarka;kadangi šios direktyvos nuostatos atitinka Direktyvų dėl techninių kliūčių panaikinimo pavojingų medžiagų ir preparatų prekybos srityje derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 67/548/EEB IX priedo tekstas pakeičiamas šios direktyvos priedo tekstu.2 straipsnis1. Valstybės narės iki 1992 m. rugpjūčio 1 d. priima ir paskelbia nuostatas, kurios įgyvendina šią direktyvą, ir apie tai nedelsdamos praneša Komisijai. Šias nuostatas jos taiko vėliausiai nuo 1992 m. lapkričio 1 d.2. Valstybės narės, tvirtindamos 1 dalyje nustatytas priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisŠi direktyva skirta valstybėms narėms.Priimta Briuselyje, 1991 m. liepos 22 d.Komisijos varduMartin BangemannPirmininko pavaduotojas[1] OL L 196, 1967 8 16, p. 1.[2] OL L 259, 1979 10 15, p. 10.[3] OL L 187, 1988 7 16, p. 14.--------------------------------------------------PRIEDASIX priedo tekstas pakeičiamas šiuo tekstu."Žr. Komisijos direktyvą 2000/32/EB, OL L 136, 2000 6 8, p. 1."--------------------------------------------------